KAPA : Članak : Od 06.03. do 13.03.2017.\nOd 06.03. do 13.03.2017.\nObjavljen: 06. mart, 2017. | Autor: Raymond Merriman\nČinjenica da je predsedavajuća Odborom federalnih rezervi Dženet Jelen (Janet Yellen) izjavila da će kratkoročna kamatna stopa biti podignuta u martu mesecu, u svom govoru održanom u petak, samo jedan dan pred okretanje Venere retrogradno, nikoga ko čita ovu kolumnu ne iznenađuje. Ovakve objave centralnih banaka su vrlo tipične u 6-nedeljnom periodu Venerine retrogradnosti. I ne samo to, već se uvek poklope sa završetkom onog trenda koji je više meseci vladao na tražištima i sa početkom perioda u kojem se trend obrće.\nČak i pre njenog govora u petak, osetili smo nestabilnost i velike promene cena, koje su obično povezane sa teškim aspektima Marsa, Jupitera i Urana (kao i Plutona u ovom slučaju, koji se sa njima nalazi u kardinalnom T-kvadratu). Prošle nedelje smo svedočili preokretima na mnogim tržištima, što je bilo sasvim očekivano s obzirom na dva geokosmička potpisa prvog nivoa: opoziciju Jupitera i Urana (2. marta) i Venerino okretanje retrogradno (4. marta) u orbisu od 12 radnih dana.\nNove velike uspehe su prošle nedelje zabeležili Dow Jones Industrial Average, S&P, NASDAQ Composite, i londonski FTSE indeks, svi 1. ili 2. marta, baš kad je bila najezgaktnija opozicija Jupitera i Urana. Nemački DAX se popeo na 12,082, što je najbolji rezultat koji je imao još od aprila 2015. godine. Slična je situacija i sa holandskim AEX-om i švajcarskim SMI indeksom koji su u ova tri dana imali odlične rezultate. Za čudo, potpuno je obrnut slučaj u Hong Kongu, Australiji i Rusiji, gde su tržišta pretrpela nove višenedeljne padove.\nZlato i srebro su imali uspon u ponedeljak 27. februara, što je bio kritičan dan obrta, da bi zatim sve iznenada rasprodali već 2. i 3. marta dok se Venera pripremala za retrogradan hod. Da bude još zanimljivije, 2. marta je dolar skočio na najvišu vrednost od 11. januara, a istog dana je evro pao na svoju najnižu vrednost od 11. januara.\nProšle nedelje sam pomislio “Da li smo ikada imali nedelju poput ove koja nas očekuje? Verovatno, ali se sigurno neće ponoviti do kraja ove godine.” To se odnosilo na pet geokosmičkih potpisa prvog nivoa počev od 26. februara do 4. marta, uključujući već pomenuta dva o kojima sam u prošloj kolumni detaljno pisao (opoziciju Jupitera i Urana i Venerino okretanje retrogradno). To su dva najvažnija aspekta u korelaciji sa kulminacijom primarnog ciklusa na mnogim tržištima, u okviru 12 radnih dana, za kojim sledi glavni obrt.\nU naredne dve nedelje biće vidne posledice ovih dešavanja, a sledeći važan datum je 25. mart, kao dan središnjeg rastojanja (midpoint) Venerinog retrogradnog kretanja, koji je u korelaciji sa obrtima onih tržišta koja ih do sada nisu imala. Još važniji period će biti od 30. marta do 21. aprila, koji uključuje drugi kvadrat Jupitera i Plutona, Venerino okretanje direktno i Saturnovo retrogradno dok su u ezgaktnom kvadratu jedan sa drugim, i to dva puta (8. i 21. aprila). Kad bi univerzum funkcionisao apsolutno simetrično, mogli bismo da očekujemo da će svaki trend koji je otpočeo sada stati i nastaviti opet tada. Na žalost, retko se nešto tako savršeno stvarno desi, iako bi neki duhovnjaci i new age mislioci sada rekli da je u Univerzumu sve uvek savršeno. Rado bi se složio sa njima, ali iz mog iskustva u računovodstvu, kao i ljubavnim i poslovnim vezama, pre bih zaključio da stvari nisu uvek idealne ali da je i to deo ljudskog iskustva.\nS obzirom na sve to što se dešava trenutno u kosmosu, ovo je najbolje vreme za naš MMA retreat, gde ćemo deliti znanja o ciklusima sa nekim od najvećih umova na planeti danas.\nSa velikim žaljenjem vas obaveštavam da je preminuo jedan od najvećih analitičara ikada, Volter Bresert (Walter Bressert), moj mentor, koji je od januara 1980. sa mnom velikodušno delio svoju mudrost i otrkića. On me je naučio kako da koristim planetarne cikluse u finansijskoj analizi i ponudio mi da istražujem za njega podudaranja kretanja na tržištima sa kretanjem planeta prema mojim astrološkim znanjem. Naša saradnja je dovela do objavljivanja moje prve knjige “The Gold Book: Geocosmic Correlations to Gold Prices” 1982. godine, u kojoj sam se bavio ovom temom (do tada se samo istraživao uticaj Sunca i Meseca na finansijska tržišta). Zauvek ću biti neizmerno zahvalan za znanje koje je podelio, ne samo sa mnom, već i sa čitavim svetom.


SKANDAL NA POMOLU: Preko noći uvedene dve nove nagrade (FOTO) - Srbija UŽIVO\nPrvi put u istoriji biće dodeljena priznanja za klub i napadača godine\nNa svečanosti u Parizu večeras će najboljem fudbaleru u 2021. godini biti dodijeljena Zlatna lopta.\n„Frans fudbal“ koji dodeljuje najprestižniju individualnu nagradu, potvrdio je da će večeras biti prvi put dodeljena još dva priznanja – klub godine i napadač godine.\nMnogi pišu kako je ovo UEFA smislila za mir u kući, jer brojni sltručnjaci smatraju da će pobednik Leo Mesi nezasluženo biti proglašen po sedmi put za igrača godine, ispred neverovatnog Roberta Levandovskog.\nSta će se dogoditi ostaje da se vidi večeras, a svečanoj ceremoniji neće prisustvovati Karim Benzema i Kristijano Ronaldo.\nPored Zlatne lopte u obe konkurencije biće dodeljene i nagrade za najboljeg mladog fudbalera i za najboljeg golmana.\nPOVEZANE TEMEFudbalLionel MesiNagradeParizRobert LevandovskiSportZlatna lopta


Amsterdam: Protest zbog seksualnog uznemiravanja u TV emisiji\nTanjug 29. januara 2022. 15:47\nAMSTERDAM – Stotine ljudi izašlo je danas na ulice Amsterdama, u #MeToo protestu, koji su pokrenule optužbe za seksualno uznemiravanje u popularnoj holandskoj televizijskoj “talenat šou” emisiji.\nDemonstracije na amsterdamskom Trgu muzeja organizovane su nakon izveštaja o seksualnom uznemiravanju, koji ide u rasponu od “WhatsApp” poruka do navoda o silovanju, povezanih sa emisijom „Glas Holandije“, prenosi AP.\nPopularna emisija je skinuta sa programa pre dve nedelje, nakon što su žene optužile dvojicu učesnika koje su se pojavljivali u emisiji poslednjih godina, i pijanistu i vođu muzičkog sastava koji prati takmičare, za neprikladne i neželjene seksualne napade.\nDvojica „mentora“, obojica popularni holandski izvođači, negirali su optužbe, a vođa benda se izvinio i dao ostavku na svoj angažman u emisiji.\nDok je jedan broj žena svoje navode izneo i u policiji, tužioci još nisu najavili da li će protiv nekoga i podići optužnicu.\nOvaj skandal je pokrenuo pozive u Holandiji za više konkretne akcije, kako bi se obezbedilo da radna mesta budu bezbednija za žene.\nSindikat FNV saopštio je ove nedelje da se „skoro pet godina od nastanka pokreta #MeToo, malo toga promenilo u borbi protiv seksualnog zastrašivanja na radnom mestu“ i pozvao vladu da pooštri zakone.\nFNV je poručio i da navodi o „Glasu Holandije“ jasno ukazuju „da žene na ranjivim pozicijama imaju premalo resursa za rešavanje seksualnog uznemiravanja“, navodi AP.


bez učešća Beograda\nPredstavnici ZSO i SNV poručili da stranačka prepucavanja moraju da uzmaknu pred činjenicom da naredno razdoblje znači biti ili ne biti za opstanak Kosmeta u sastavu Srbije\nBEOGRAD - Stanje na Kosovu i Metohiji je sve teže i neki Srbi žive u uslovima prave humanitarne katastrofe jer su već tri meseca bez struje i vode, ispunjenje standarda nije ni u začetku, a učinak međunarodne misije je katastrofalan, istakli su na jučerašnjoj konferenciji za novinare u Beogradu predstavnici Srpskog nacionalnog veća i Zajednice srpskih opština KiM.\nPredsednik SNV-a severnog Kosova Milan Ivanović istakao je da vlasti u Beogradu treba da jasno poruče međunarodnoj zajednici da su razgovori o statusu Pokrajine neprihvatljivi dok se suštinski ne ispune standardi. Ivanović je rekao da vlasti u budućim pregovorima moraju da se pridržavaju Rezolucije SB UN 1244 i Ustava koji je jasan kada je reč o teritorijalnom integritetu Srbije.\nPritom je ponovio da je za Srbe nezavisnost Kosmeta neprihvatljiva i to bi, kada govore o konačnom rešenju, trebalo da imaju u vidu predstavnici međunarodne zajednice koji ističu da nema povratka na staro niti podele. - Ne mogu se prihvatiti razgovori o konačnom statusu Kosmeta dok u potpunosti ne budu ispunjeni standardi. U pismu predsednicima opština premijer Kosova Ramuš Haradinaj priznao je da oni nisu ispunjeni.\nOn je poručio da se ušlo u važnu fazu određivanja političkog statusa Kosova i tražio od njih da "odmah, bez imalo ustezanja, počnu da ispunjavaju standarde koji imaju veze sa jezikom, zapošljavanjem manjina, pravom vlasništva, povratkom, budžetom i osudom nasilja" - naglasio je Ivanović, koji je Haradinajev poziv raseljenim Srbima da se vrate ocenio kao licemeran, tvrdeći da iza prošlogodišnjeg martovskog nasilja upravo stoje kosovske institucije.\nOsvrćući se na učešće Srba u privremenim institucijama, Ivanović je rekao da je to jedino u interesu Albanaca i da oni neće predstavljati srpski narod, te da Beograd mora da bude pregovarač. Uz napomenu da je potrebna konzistentna politika o Kosmetu, Ivanović je zamerio pojedinim političarima da "sede na dve stolice". Pritom je insistirao na aktiviranju Državnog saveta i izrazio očekivanje da će predsednik Srbije Boris Tadić zatražiti od poslanika Srpske liste za Kosovo i Metohiju da aktiviraju ostavke.\nPredsednik ZSO KiM Marko Jakšić ponovio je da bi što pre trebalo usvojiti novi ustav Srbije u kojem bi stajalo da je Kosovo i Metohija sastavni deo ove republike, što bi ojačalo položaj Srba na Kosmetu i predstavljalo jasnu poruku međunarodnoj zajednici. Jakšić je posebno naglasio da "sva stranačka prepucavanja moraju da uzmaknu pred činjenicom da moramo biti svesni da naredni period znači biti ili ne biti za opstanak Kosova i Metohije u sastavu ove države.\nPredsednik IO SNV KiM Dragan Velić upozorio je da na Kosmetu, zbog potrebe dostizanja standarda, vlada prividno dobra bezbednost i da je u toku zatišje zbog pritisaka sa strane da većinska zajednica ispuni međunarodne standarde.


MAXI portal - OTVORENA 400. PRODAVNICA – NOVI MAXI NA OBILIĆEVOM VENCU\nOTVORENA 400. PRODAVNICA – NOVI MAXI NA OBILIĆEVOM VENCU\nViše od 70 odsto proizvoda iz Srbije\n„Otvaranjem 400. prodavnice nastavljamo sa realizacijom strategije širenja prodajne mreže u Srbiji. Drago mi je što mogu da najavim i da ćemo u narednom periodu otvoriti nove prodavnice. U ovom Maksiju imamo 47 novih zaposlenih i blizu 9000 proizvoda koji, zahvaljujući dobrom sistemu distribucije, zadržavaju kvalitet na putu od proizvođača do kupca“, rekao je Džon Kiricis, generalni direktor Delez Srbija.\n„Ponosni smo što možemo da konstatujemo da je više od 70 odsto proizvoda u našim prodavnicama iz Srbije, od lokalnih dobavljača”.\nNovi Maxi supermarket na Obilićevom vencu prostire se na 550m2 i to na dva sprata. U prizemlju kupci će imati na raspolaganju veliki izbor proizvoda na odeljenju pekare, pijace, mesare i ribarnice, kao i široku ponudu delikatesa, sireva i cerealija, dok se na donjem nivou nalazi raznovrsni asortiman pića, grickalica, osnovnih životnih namirnica, kućna hemija, kozmetika i sve za bebe.\nProdavnica je opremljena sa modernom, funkcionalnom i ekonomičnom opremom po najvišim ekološkim standardima za čuvanje i izlaganje robe. Radno vreme je od 7:30 do 22 časa.


Beograd, 19. februar 2015. godine\nU okviru predavanja koje Fondacija organizuje, kako bi alumnistima omogućila da čuju razmišljanja o poslovanju u Srbiji iz perspektive rukovodioca uspešnih kompanija, dr Ronald Zeliger, direktor Hemofarma i predsednik Nemačko-srpskog privrednog udruženja, razgovarao je alumnistima u sredu, 18. februara 2015. godine u prostorijama Fondacije dr Zoran Đinđić.\nTokom dvočasovnog razgovora, dr Zeliger podelio sa alumnistima kako je tekao razvoj njegove karijere, kao i iskustva koje je stekao obavljajući zahtevne poslove u različitim branšama. Ovom prilikom dr Zeliger je takođe pružio uvid u poslovanje kompanije Hemofarm u Srbiji, a alumnisti su bili veoma zainteresovani da čuju mišljenje jednog od najboljih menadžera u Srbiji o razlikama u načinu poslovanja u Zapadnoj Evropi i Srbiji.\nBeograd, 9. - 10. februar 2015. godine\nKao počasna članica Foruma Srbija Nemačka, Ružica Đinđić učestvovala je u prvom događaju u okviru skupa ,,Beogradski dijalozi'' koji su organizovali Forum Srbija Nemačka i Beogradski fond za političku izuzetnost. Osnovni cilj projekta ,,Beogradski dijalozi'' je da se kroz kvalitetan i otvoren dijalog sa donosiocima odluka, ekspertima iz Nemačke i drugih zemalja članica EU, podigne spremnost Srbije za integraciju u Evropsku uniju.\nMeđu učesnicima skupa, koji je održan od 9. do 10. februara 2015. godine u Beogradu, pored predstavnika Vlade Republike Srbije, bili su i Oskar Benedikt, zamenik šefa Delegacije EU u Srbiji, Gernot Erler, poslanik nemačkog Bundstaga i specijalni opunomoćenik Savezne Vlade Nemačke za predsedavanje OEBS-om u 2016. godini, kao i bivši ministar finansija Nemačke, Hans Ajhel.\nOpširnije: ,,Beogradski dijalozi''\nUtisak nedelje u ponedeljak - Diskusija sa Oljom Bećković\nStrana 18 od 79


Banke i kreditiObjavljen Javni poziv privrednicima Kantona Sarajevo/ Na raspolaganju više od 18 miliona...\nRiječ je o finansijskoj liniji koja će privrednicima omogućiti da u BBI banci, uz subvenciju Kantona Sarajevo, dobiju finansiranja po stopi od nula posto. Za realizaciju ove Linije finansiranja BBI je obezbijedila sredstva u iznosu od 18.100.000,00 KM, a Kanton Sarajevo – Ministarstvo privrede iznos od 1.000.000,00 KM kojim će subvencionirati profitnu maržu po svakom pojedinačnom finansiranju za sve Korisnike sredstava koji ispoštuju uslove definisane u Javnom pozivu.\nPoticajna sredstva finansiranja namijenjena su subjektima za obezbjeđenje tekuće likvidnosti, produktivnije poslovanje i rast privrednih aktivnosti, nabavku osnovnih sredstava i investicije (dugoročna finansiranja) i finansiranja za trajna obrtna sredstva. Korisnik sredstava je, između ostalog, obavezan da poticajna finansijska sredstava koristi za navedenu namjenu, te da očuva postojeći broj zaposlenih na dan podnošenja zahtjeva za finansiranje,odnosno da zaposli planirani broj novih radnika, ukoliko je na osnovu toga dobio saglasnost za finansiranje.\nZahtjevi za finansiranja sa potrebnom dokumentacijom podnose se u zatvorenim kovertama sa naznakom “Zahtjev za finansiranje iz linije Kantona Sarajevo” lično na protokol ili preporučenom poštom, na adresu: BOSNA BANK INTERNATIONAL d.d. Sarajevo, Trg djece Sarajeva b.b., 71.000 Sarajevo ili putem elektronske pošte: linijakantonasarajevo@bbi.ba\nDodatne informacije prije samog podnošenja zahtjeva u toku javnog poziva mogu se dobiti pozivom na telefone: 033 275-259, 033 275-507; 033 275 289;e-mail: linijakantonasarajevo@bbi.ba\nPrethodni članakGrawe osiguranje podržalo rad humanitarnih udruženja\nSljedeći članakKompanija LINKgroup i ove godine poklanja 20 besplatnih školovanja osobama sa invaliditetom


Brnabić: Pravosuđe često bilo neefikasno :: Vesti\nVesti / Brnabić: Pravosuđe često bilo neefikasno\nIzvor: Foto: Novi magazin/ Đurađ Šimić\n"Mislim da to nije pritisak na pravosuđe, ako jeste ja se izvinjavam", rekla je Brnabić na RTS-u i dodala da će zamoliti pravosudne organe da budu efikasniji, naročito kada je reč o najavljenom "ratu protiv mafije".\nMandatarka za sastav nove vlade Ana Brnabić ocenila je da je izuzetno odgovorno reći da će vanredni izbori biti održani 2022 .godine i preuzeti rizik da građani ocene koliko je vlada bila uspešna u 2021. godini.\nGostujući u emisiji "Upitnik" na RTS Brnabić je rekla da će, ako Srpska napredna stranka "ne uspe da izgura" dobro 2021. godinu, neko drugi će imati priliku da dođe na vlast, kao i da će vlada, iako ograničenog mandata, imati pun kapacitet da donosi važne odluke.\nBrnabić je navela da se ne zna da li će vlada biti koncentraciona i da to zavisi od stranaka manjina kojima je, kako je rekla "pružena ruka" ali da od njih zavisi da li će prihvatiti učešće u vladi.\nO kadrovskim rešenjima kaže, neće govoriti do nedelje i nove sednice predsedništva SNS-a, i dodala je da će ekspoze premijera i glasanje o novoj Vladi u Skupštini biti završeno do 28. oktobra.\nMandatarka za sastav nove vlade i premijerka u tehničkom mandatu Ana Brnabić izjavila je da je posle 2014. godine postavljen u drutvu visok standard dijaloga, ali da ona lično ne bi inicirala dijalog stranaka vlasti i opozicije "jer je njen posao da vodi vladu".\n"Ministarstvo za dijalog će biti tu da vodi dijalog sa civilnim društvom, a ako neko hoće neki drugi dijalog, može ga pokrenuti u drugim institucijama", rekla je Brnabić na RTS u i dodala da će od Srpske napredne stranke zavisiti da li će na takav dijalog pristati.\nKako je navela, vanparlamentarne stranke su već inicirale takav dijalog, pa su ga napustile, i ne zna "da li treba ponovo razgovarati sa ljudima koji su jednom napustili dijalog".\nBrnabić je najavila da će u prvih 100 dana vlade biti usvojen akcioni plan i implementacija nove medijske strategije u čijoj su izradi, kako je rekla, "učestvovala sva medijska udruženja".\nNa pitanje o novinskim napisima da će sekretar predsednika Nikola Selaković biti novi ministar spoljnih poslova, Brnabić je odgovorila da sa njim ima fenomenalnu saradnju, da misli da je bio efikasan ministar pravde, govori najmanje dva svetska jezika i da bi volela osobu njegovog kalibra da vidi u svom kabinetu.\npremijerka pravosuđe ana brnabić koronavirus COVID 19


Prvo kolo za kuglaše počinje u subotu 9. septembra\nPrvo kolo kuglaških prvenstava u sezoni 2017/18 počinje u subotu 9. septembra.\nJesenji deo prvenstva Prve lige Srbije grupa Vojvodina startuju kuglaši Doline na domaćoj kuglani u nedelju 10. septembra u 13. časova protiv Dunava iz Bačke Palanke. Dolina je u prva dva kola domaćin, Slavija iz Kovačice prva dva duela igra kao gost, u prvom kolu se u Banji Junaković sastaje protiv Apatina. Opštinski derbi između Doline i Slavije igra se u okviru 6. kola 22. oktobra. Prvi deo šampionata završava se jedanaestim kolom 26. novembra.\nPrva liga Srbije grupa Vojvodina za žene počinje šampionat u subotu 23. septembra a već u prvom kolu 24. septembra se u Debeljači igra opštinski derbi između kuglašica Spartaka i Slavije. Jesenji deo prvenstva završava se sedmim kolom 11. novembra.\nPrva vojvođanska liga za kuglaše startuje 9. septembra a kuglaši Spartaka se u nedelju 10. septembra u 10. časova na domaćoj kuglani sastaju sa Poletom iz Sombora. Jesenji deo prvenstva završava se trinaestim kolom 3. decembra.


ПОВРАТАК КОРОНЕ: Протести грађана против увођења полицијског часа и других рестриктивних мера | Porota\n8. jula 2020. 15:18\nIzvor: N1, Nova S, Danas, RSE, Nedeljnik, BBC, Al Džazira\nProtest građana protiv uvođenja policijskog časa i drugih restriktivnih mera\nSajt Radio Slobodna Evropa\nGrađani više nemaju mogućnost da ih se bilo gde čuje i da se njihov glas uvaži, osim na ulici-izjavio je za N1 novinar Filip Švarm , povodom protesta građana održanih u utorak 7.jula , odmah posle najave predsednika Srbije Aleksandra Vučića da će u Beogradu, a možda i u celoj Srbiji biti uveden policijski čas od petka do ponedeljka i zabrana okupljanja više od pet osoba, u cilju sprečavanja širenja koronavirusa.\nPosle samo nekoliko sati od Vučićevog obraćanja javnosti, nekoliko hiljada građana okupilo se ispred zgrade Skupštine Srbije, grupu koja je uspela da nasilno uđe u hol skupštine policijski kordon je ubrzo potisnuo na stepenište, a na eskalaciju građanskog protesta policija je odgovorila silovitim ispaljivanjem suzavca , isukavanjem pendreka, brutalnim prebijanjem nekolicine građana, hapšenjima, a na kraju je na ulice izašla policija s policijskim psima i policijska konjica, a građani su im skandirali :Mi vas plaćamo”. Nedeljnik apostrofira da su pre početka sukoba poslate i neke važne poruke.\n“Večeras ovaj grad bira svoj Krizni štab – Delić, Radovanović i Panić, samo njima možemo da verujemo”, rekao je preko megafona okupljenima jedan građanin.\nProteste je od prvih okupljanja građana, uživo prenosio kanal Srbin info, a ubrzo i televizija N1 koja je imala nekoliko novinarskih ekipa na terenu, a izveštavala je i televizija Nova S, koja je prenos imala na svom fejsbuku.\nU izveštaju s protesta reporteri televizije N1 opisuju: „Kako su građani rekli reporterki N1, došli su jer ih je isprovocirala najava donošenja novih restriktivnih mera.\nKako kažu, osećaju se prevareno i ističu da im ne smeta policijski čas već to što ih je “vlast lagala” jer su u prethodnih mesec dana održani izbori, fubdalski derbi, žurke i proslave mature..“. Građani su prethodno blokirali saobraćaj na raskrsnici Trga Nikole Pašića i Takovske ulice.\n“Oko 22.15 časova grupa demonstranata ušla je u zgradu Skupštine Srbije, nakon čega je intervenisala policija i posle petnaestak minuta ih potisnula van zgrade parlamenta.\nOko 11.30 bačena je velika količina suzavca, što je rasteralo demonstrante. Demonstranti su se okupili i ispred zgrade RTS u Takovskoj ulici. Nakon višečasovnih sukoba policija je uspostavila kontrolu oko 2 časa”.\nPredsednik Srbije Aleksandar Vučić ocenio je da se juče ispred Skupštine Srbije dogodilo “brutalno političko nasilje” desničara i ekstremista i da “to nije imalo veze s koronom”, dodajući da tako nešto neće biti tolerisano. Kazao je, prenosi televizja N1, i da je bio umešan i spoljni faktor, faktor iz službi iz regiona, što će se, kaže, analizirati. Verovatno će Ana (Brnabić) i (Zlatibor) Lončar doneti sutra odluku da se mere pooštre ali bez policijskog časa, ja sam bio protiv toga, ali poštujem njihovu odluku, rekao je. Vučić je izjavio da se sinoć dogodilo, kako kaže, najbrutalnije nasilje u poslednjih nekoliko godina i “da smo bili svedoci brutalnog političkog nasilja”. Naveo je da je u poslednjih osam godina Republika Srbija u potpunosti poštovala slobodu okupljanja i izražavanja drugačijeg mišljenja. Bili smo svedoci agresivnog političkog protesta, koji je nezakonit, neprijavljen policiji, u suprotnosti sa svim pravnim aktima, i dogodilo se da su lica desničarske orijentacije, ekstremisti, napali Skupštinu Srbije i više sati napadali pripadnike bezbednosnih snaga, tukli ih, gađali, a policija je trpela pritiske, naveo je Vučić. On je dodao da je policija reagovala tek kad su demonstranti ušli na vrata Skupštine. Policija je rasterala nasilne demonstrante, rekao je Vučić, dok su se, navodi, pristojni građani, za koje je rekao da su tu bili zbog situacije sa koronom, pomerili sami.\nPet policijskih automobila je uništeno, 43 policajca povređeno, jedan ima frakturu lobanje, rekao je i dodao je da ima i ubodenih nožem, pokazujući fotografije. Svi koji su u tome učestvovali biće strogo kažnjeni, u skladu sa zakonima, i tu neće biti milosti, jednom moraju da se nauče redu, naveo je. Naneli su veliku materijalnu štetu i štetu ugledu Republike Srbije, ocenio je. Napravljen je težak uvod pred put delegacije u Brisel, rekao je Vučić, dodajući da sada ne mogu da budu dovoljno snažni pred te pregovore.\nNikome nećemo dozvoliti da uništi mir ni stabilnost, to nećemo dozvoliti nikome iznutra ni spolja, koji misle da ne znamo s koliko su prstiju juče bili umešani, naveo je Vučić, ništa ne precizirajući. Naveo je da je bilo propusta službi, dodajući da je bilo faktora i inostranih službi, a da će to analizirati. Vučić je rekao da je bilo i faktora i funkcionera iz službi regiona, a da će susedima postaviti pitanje šta su oni tražili ovde. Naveo je da imaju neke dokaze, ali da se čeka zvaničan izveštaj službi.\n-U široj okolini Skupštine Srbije uspostavljeno je više kordona kojima se sprečava povratak učesnika protesta ka zgradi parlamenta.\nJedan kordon je uspostavljen kod Igumanove palate na Terazijama, drugi između zgrade Predsedništva i Skupštine grada, kao i na raskrsnici kod zgrade Londona i na drugim mestima. “ Čim se okupi malo veća grupa ispred skupštine policija ispaljuje suzavac, a neki građani isti suzavac uzimaju i bacaju ka policiji”-izvestili su reporteri N1\nIspovest Petra Đurića: „Ćale, ovo je zbog tebe…”\nMinistar zdravlja Zlatibor Lončar je izjavio da je neistina da u Zemunskoj bolnici nema dovoljno respiratora., a predsednik Aleksandar Vučić je rekao da su navodi Petra Đurića Đurića “notorna laž”. “Lekari su se borili do poslednjeg sekunda. Mi u Zemunskoj bolnici imamo respiratore, mislim da je treća po broju respiratora Reč je o licu vrlo loše prošlosti, osuđivano za krivična dela Drugo lice je Sloba Robija, višestruko osuđivano lice Nemojte takve da predstavljate kao junake Znamo s kim imamo posla. Onima koji profesoru Baziću guraju prste u usta i govore kurvo, nemojte mi predstavljati kao junake”, rekao je Vučić\nPripadnici policije pokušali su da spreče ekipu N1 da snimi kako policija udara muškarca u Pionirskom parku u Beogradu. Policajci su zadali više udaraca dvojici muškaraca, a treći koji je bio sa njima izbegao je udarce jer je brzo ustao. Uz policajce su bile i jedinice sa psima.\nDemonstranti su u pokušaju da probiju policijski kordon srušili sigurnosna vrata. Posle 15-ak minuta policija je uspela da ih potisne iz Skupštine, a okupljeni su snage bezbednosti na stepeništu Skupštine gađali kamenicama, flašama i limenkama. . “Nije mirno, gađaju nas. Mi smo mirni, slobodno kažite da nas gađaju”, rekao je pripadnik Žandarmerije.\nMeđu demonstrantima ima opozicionih političara, međutim oni su ostali ispred Skupštine kada je deo okupljenih “uleteo” u Skupštinu. Vuk Jeremić se sukobio sa jednom grupom demonstranata kada je došao na stepenište skupštine sa nekoliko svojih pristalica. Tu ga je napala grupa mladića i oterala sa stepeništa. Neki ljudi koji su imali pogrešnu percepciju.\nMeđu okupljenima su i predstavnici organizacije Građanski otpor kao i neki od članova Ne davimo Beograd. U blizini je parkirano jedno vozilo policije. Radomir Lazović, aktivista Inicijative Ne davimo Beograd, rekao je da je mnogo ljudi spontano došlo ispred Skupštine i da se nezadovoljstvo oseća u vazduhu. On ističe da ljudi žele da se promeni odnos vlasti prema građanima.\nNova S, u svom izveštaju objavljenom na sajtu te televizije ujutro posle protesta, navodi: “ Klečanje na vratu uhapšenih, gaženje, šutiranje i udaranje, pendreci po leđima novinarki koje ukazuju pomoć povređenima, ko zna koliko suzavaca…sve to je bilans sinoćnje akcije policije protiv demonstranata”.\n“Protest građana koji su se sinoć( 7.jula) posle 20 sati okupili na platou ispred Narodne skupštine Srbije završen je neredima, nakon što je policija suzavcem i šok bombama pokušala da rastera okupljene. Na demonstracijama osim policije u uniformama, bilo je i dosta policajaca u civilu koji su primenjivali silu. Skinuli su momka sa bicikla pretukli ga policija u civilu. Tu je uznemirujuć snimak na kom policija bije jednog demonstranta, a zatim ga vuče po podu. Videli smo i scenu iz Pionirskog parka u kojem na klupi sede tri mladića kada im policija prilazi i počinje da ih bije pendrecima iako su digli ruke i ne napadaju nikog, pretučeni a nisu pružali otpor…Tu je i potresan prizor u kom novinarka našeg portala Milica Božinović želi da ukaže pomoć povređenom čoveku ali dobija pendrekom po zadnjici… A bilo je i krvavih glava u Skupštini Srbije-piše Nova.\nRSE-Radio Slobodna Evropa navodi:” U okršajima koji su trajali satima, demonstranti su policiji uzvraćali kamenicama, a na ulice je izašla i konjica. Kako je rečeno u Hitnoj pomoći, povređeno je dvadeset osoba – trinaest policajaca i sedam civila.\nKod zgrade Pošte u blizini Skupštine zapaljeno je više policijskih vozila. Na nekoliko mesta u gradu demonstranti su prevrtali i palili kontejnere”.\nAgencija Beta je izvestila da Inicijativa mladih traži od MUP i Ombudsmana istragu o upotrebi sile u Beogradu. “Zloupotreba ovlašćenja MUP-a, BIA i drugih institucija sistema mora biti predmet istrage koja će biti brza, transparentna i temeljna. Posebna pažnja u okviru istrage, osim prekomerne upotrebe sile, mora biti posvećena potencijalnoj zloupotrebi kamera za identifikovanje lica na Trgu Nikole Pašića i platou ispred Skupštine Srbije. Direkcija policije treba da obrazloži svoje postupanje javnosti, a ne političari”, navodi se u saopštenju. Inicijativa “poziva najviše državne zvaničnike, predsednika Vučića, premijerku Brnabić i ostale funkcionere – da svoj autoritet i nadležnosti upotrebe u cilju normalizacije odnosa u društvu, i da ne doprinose daljim sukobima”.\nCentar je pozvao građane koji su noćas pretrpeli zlostavljanje policije da se jave i pošalju snimke zlostavljanja i fotografije povreda radi pružanja pravne pomoć.\nGrupa demonstranata je ušla u Skupštinu Srbije, nakon čega su usledili višečasovni sukobi sa policijom u okolnim ulicama.\nU izjavi za N1, politički analitičar Đorđe Vukadinović je ocenio da je “intervencija policije ispred Skupštine Srbije bila najbrutalnija u poslednjih nekoliko godina, pa čak i decenija i da je nesumnjivo iskazana policijska brutalnost”. Vukadinović je za N1 rekao da je nesumnjivo bilo agresivnih akata i sa strane demonstranata, ali da u oči upada da je reakcija policije bila neprimerena i da je verovatno posledica nedovoljne pripremljenosti organa reda za takvu vrstu protesta i broj učesnika.\nCvijetin Milivojević je govoreći o dešavanjima u Beogradu naveo da povod protesta jesu bile restriktivne mere. “Koje je predsednik najavio, u ne znam kojoj funkciji. Ljudi ne primećuju da Srbija, osim što nema predsednicu Vlade, nema ni Skupštinu, pošto je taj saziv Skupštine birao Vladu, nema ni Vladu. Bolje da se predsednik ne obraća danas, ako će se obraćati na način na koji se sinoć obraćao. On je sinoć priznao da je situacija sa koronavirusom dramatična, izbegavajući da kaže ono što je suština problema – da zaražavanje počinje onda kada Vučić svira nastavak izborne kampanje. “, kaže Milivojević.Milivojević dodaje da je onoliko suzavca bacano jedino na onim velikim demonstracijama 9. marta. “Ta količina suzavca je neviđena na protestima u Srbiji, pogotovo što je bio prisutan ipak mali broj građana. Svugde u svetu, opozicija je deo sistema, po definiciji onaj deo politike čiji je cilj da kritikuje vlast da bi ona bila bolja, i na kraju da je sruši i dođe na njeno mesto, kod nas se to podvodi pod rušenje naroda i države”, kaže Milivojević, dodajući da je to “posledica izbornih neuslova”\nDanas: Mirno protestovali i Novosađani, danas novi protest\nOkupljeni su neko vreme uz povike protiv predsednika Srbije i vlasti proveli na trgu, na prostorijama Gradskog odbora SNS preko slika Vučića i Miloša Vučevića izlepili su naepnice „lažov“, da bi se oko ponoći razlišli\nReakcije predstavnika vlasti\nDirektor policije Vladimir Rebić kaže za RTS da je policija tokom sinoćnjih protesta “krajnje uzdržano reagovala”, te da je oko 23.00 upotrebila hemijska sredstva. Povređeno je najmanje 43 policajca, uhapšene su 23 osobe zbog nereda, kaže Rebić. Zapaljeno pet policijskih vozila, a povređena su i tri konja.\nDržavni vrh osudio upad u Skupštinu Srbije i nerede “Najoštrije osuđujem nasilni jučerašnji upad u Skupštinu Srbije. Slike divljaštva koje smo videli u Beogradu, kao i blokiranje kola hitne pomoći kada se mnogi naši građani bore sa Kovidom 19 su nedopustive i ni na koji način ne mogu da doprinesu očuvanju javnog zdravlja građana”, navela je u saopštenju Maja Gojković , predsednica Narodne skupštine. Ministar odbrane Aleksandar Vulin rekao je da Srbija na silu mora odgovoriti silom, odnosno kazniti sve političare koji su pozivali na nasilje.\nNa ovu izjavu reagovao je, prenosi Nova S, Sindikat zaposlenih u ministarstvu odbrane i Vojsci Srbije Sloga, navodeći da je „zaprepašćen izjavom odlazećeg ministra odbrane Aleksandra Vulina, da na silu protiv građana treba odgovoriti silom“.\n„Kao pravnik ministar Vulin bi trebalo da zna da vojska po ustavu služi da odvrati neprijatelja spolja a ne da sprovodi političku volju pojedinaca. I ranije je ministar Vulin nepromišljeno davao izjave i podizao borbenu gotovost vojske na najviši nivo u svrhu dnevne politike iako nismo bili u pripremama za rat“, saopštila je Sloga\nMinistar spoljnih poslova Srbije i lider Socijalističke partije Srbije Ivica Dačić izjavio je da ta stranka osuđuje, kako su naveli, “haos, incidente i nasilni upad u Narodnu skupštinu”.\n“Nema nikakve dileme da je ovo odgovor opozicije na poziv (predsednika Srbije Aleksandra Vučića) na jedinstvo u borbi protiv korone i u odnosu na državne izazove sa kojima ce se Srbija suočavati. U Skupštinu se ulazi izborima, a ne putem ulice. Ovim se nanosi šteta i Srbiji u celini, ali i ugrožavaju životi ljudi”, ocenio je Dačić.\nStrani mediji o protestima\nAl Džazira: Protesti u Beogradu: Okršaj građana i policije\nVeliki protesti u Beogradu zbog ponovnog uvođenja policijskog sata.\nProtestuju protiv uvođenja policijskog časa i drugih najavljenih novih mjera ograničenja zbog povećanja broja zaraženih korona virusom u SRB. Okupljeni uzvikuju parole protiv predsjednika Aleksandra Vučića, koga optužuju da se iživljava nad građanima. Policija, koju demonstranti gađaju limenkama, upotrijebila je suzavac.\nBBC :Protesti, suzavac, kamenice i konjica u Beogradu: Više od 60 povređenih, najmanje 23 privedenih, policija oko skupštine.\nMeđu povređenima je najmanje 43 policajaca, a „imamo podatak o povređenih 17 demonstranata”, rekao je Rebić za RTS.\nDodao je da su „uhapšene 23 osobe zbog nereda”, zapaljeno pet policijskih vozila, a povređena su i tri konja.\nFrans pres (preuzeto sa sajta Nedeljnika) : Protesti u Srbiji posle Vučićeve najave policijskog časa zbog epidemije\n/Francuska novinska agencija AFP noćas javlja da policija ispaljuje suzavac u Beogradu kako bi rasterala hiljade gnevnih demonstranata, pošto su vlasti najavile ponovni policijski čas radi suzbijanja ponovo ojačale epidemije koronavirusa.\nHiljade ljutih demonstranata okupile su se ispred Skupštine Srbije pošto je predsednik Aleksandar Vučić najavio da će se stanovnici ponovo biti zatvoreni u kuće tokom vikenda, konstatuje AFP.\n“Kritičari zameraju predsedniku da je ubrzano ukinuo prvobitna protivepidemijska ograničenja da bi mogao da organizuje izbore 21. juna”, na kojima je pobedila vladajuća stranka, objašnjava se u izveštaju.\n“Ostavka!”, “Stop Vučiću!” – uzvikivali su demonstranti koji su bacali kamenje na policiju, navodi AFP i nastavlja da je mala grupa provalila u Skupštinu pre no što ju je policija izbacila i ispalila kanistere suzavca.\nAFP navodi da je premijerka Ana Brnabić “oštro osudila vandalizam” nad Parlamentom “u vreme kada se zemlja i naš zdravstveni sistem suočavaju s najgorim napadom pandemije od njenog početka”.\nAgencija navodi mere koje su Vlada i lokalne vlasti uvele poslednjih dana, i pominje da se epidemija pojačala posle izbora 21. juna, a da su, posle proslave izborne pobede Srpske napredne stranke (SNS), “visoki zvaničnici objavili da su pozitivno testirani koronavirus”.\nAFP navodi da Balkanska istraživačka regionalna mreža (BIRN) “optužila vlasti da su smanjile broj smrtnih slučajeva tako što nisu u svoj bilans stanja uvrstili slučajeve smrti pacijenata testiranih pozitivno što je Vlada negirala”. (Beta)\nIzvor: SRBIN.info-Dejan Petar Zlatanović je razloge izlaska građana na proteste prokomentarisao: “Pređena je linija”\nProtesti su nastavljeni i sutradan, 8. jula, a mediji s lica mesta javili su da se građani okupljaju spontano, u znatno većem broju nego prvog dana.


Fudbaleri Željezničara posjetili Memoralni kompleks u Kalesiji Gornjoj i dva Udruženja građana (FOTO) – Radio Feral\nSve je spremno za fudbalski spektakl u Kalesiji. Naime, danas će se na Gradskom stadionu u Kalesiji sa početkom u 15:30 sati odigrati prijateljska utakmica između FK Bosna Kalesija i FK Željezničar Sarajevo. Interesovanje u Kalesiji, ali i susjednim općinama, za ovu utakmicu je jako veliko i najavljen je dolazak velikog broja ljubitelja. FK Bosna Kalesije je već obavio sve potrebne pripreme kako bi ovaj sportski događaj na Gradskom stadionu u Kalesiji protekao u najboljem redu.\nNakon jučerašnje utakmice protiv Hajduka u Orašju, fudbaleri Željezničara su sinoć u večernjim satima stigli u Kalesiju, gdje su prenoćili u hotelu „Košuta“. U organizaciji FK Bosna Kalesija organizirana je zajednička večera i druženje fudbalera Željezničara i kalesijske Bosne. Tom prilikom je općinski načelnik Sead Džafić uručio prigodne poklone Amaru Osimu, šefu stručnog štaba FK Bosna Kalesija. Načelnik Džafić se ovom prilikom zahvalio upravi, stručnom štabu i igračima Željezničara na posjeti općini Kalesija i poželio im dobrodošlicu i da se ugodno osjećaju u Kalesiji.\nPrije današnje utakmice, zajedničke delegacije Željezničara i Bosne su posjetili Memoralni kompleks i šehidsko mezarje u Kalesiji Gornjoj, gdje su polaganjem cvijeća, učenjem fatihe i minutom šutnje odali počast civilnim žrtvama zločina sa područja opštine Zvornik, stradalih 1992.godine, a koji su svoj posljednji smiraj pronašli na mezarju u Kalesiji Gornjoj.\nAhmet Grahić, predjsednik Udruženja zarobljenih i nestalih građana općine Zvornik se zahvalio delgacijama Željezničara i Bosne na posjeti Memorijalnom kompleksu u Kalesiji Gornjoj i upoznao goste iz Sarajeva da je do sada na ovom mjestu svoj smiraj našlo oko 1.550 ubijenih s područja Zvornika, a da se za gotovo četvrtinom ubijenih još uvijek traga.\nNakon Kalesije Gornje, fudbaleri Željezničara su posjetili Udruženje „Osmjeh nade Kalesija“, gdje su u ugodnom druženju mogli saznati neke osnovne inforacije o radu ovog Udruženja koje okuplja djecu sa posebnim potrebama. Igrači Željezničara su, ovom prilikom, članovima Udruženja uručili fudbalske lopte i pozvali na današnju utakmicu protiv Bosne, ali i budu gosti Željezničara na jednoj od narednih utakmica u Sarajevu.\nTakođer, prilikom boravka u Kalesiji, igrači Željezničara su upriličili i susret sa članicama Udruženja „Ženo majko, sestro“ Kalesija. Nasiha Pjanić, je u ime Udruženja kazala da joj je posebna čast i zadovoljstvo što su imale priliku da se susretnu sa fudbalerima Željezničara. Ona je istakla žaljenje što prijem gostiju iz Sarajeva nije upriličen u prostorijama ovog Udruženja, koje su neuslovne, kako je naglasila, i koje trenutno koristi više kalesijskih udruženja. Članice Udruženja „Ženo majko, sestro „ su dobile prigodne poklone od igrača Željezničara i dobile poziv za posjetu ovom klubu.\nPrijateljska utakmica Bosna Kalesija – Željezničar Sarajevo igra se danas na Gradskom stadionu u Kalesiji sa početkom u 15:30 sati. Prije početka susreta, u prostorijama kluba, održat će se press konferencija na kojoj će se predstavnicima medija obratiti Amar Osim, šef stručnog štaba Željezničara i Ibro Mahmutović, šef stručnog štaba Bosne. Željezničar je u Kalesiju stigao u punom sastavu tako da će ljubitelji fudbala danas na Gradskom stadionu Kalesiji, između, ostalih moži uživati u igrama Sulejmana Krpića, Semira Štilića i ostalih fudbalera sarajevskog premijerligaša.\n← U Sapni počinju radovi na izgradnji stambeno-poslovnog objekta za 18 raseljenih porodica\nDobar, ali nedovoljan otpor FK Bosna Kalesija protiv FK Željezničar →\nBiH s nestrpljenjem čeka žrijeb za Mundijal


Stiže istina o ruskoj vojsci: Šojgu pravi svoj Holivud - 02.07.2019, Sputnik Srbija\nStiže istina o ruskoj vojsci: Šojgu pravi svoj Holivud\nMinistarstvo odbrane Rusije namerava da napravi sopstveni filmski studio na parku „Patriot“, u kojem je upravo završen Međunarodni vojno-tehnički forum „Armija... 02.07.2019, Sputnik Srbija\nrusija, svet, vesti, film\n20:07 02.07.2019 (Osveženo: 10:45 10.09.2021)\n© Evgenij Padubni/facebookNovinar Evgenij Padubni\n© Evgenij Padubni/facebook\nMinistarstvo odbrane Rusije namerava da napravi sopstveni filmski studio na parku „Patriot“, u kojem je upravo završen Međunarodni vojno-tehnički forum „Armija 2019“. Kako se očekuje, posebna pažnja će biti posvećena snimanju blokbastera.\nMinistar odbrane Rusije Sergej Šojgu izrazio je u intervjuu televiziji „Zvezda“ razočarenje u domaću kinematografiju. Po njegovom mišljenju, jako slabo se prate savremeni događaji — „heroji koji se bore protiv užasnog čudovišta — međunarodnog terorizma“.\n„Mi živimo u tako brzo, dinamično vreme da to što se dešava danas, treba danas i pokazati. To što se desilo juče, kao minimum, treba pokazati sutra, a ne kroz mesec, ili godinu dana. O istorijskom događaju, važnom referendumu, oduševljenju naroda, o tome da je svima jasno da je to zaista volja naroda (Krim), snimljen je samo jedan film“, rekao je ruski ministar odbrane. U pitanju je film „Krim“ režisera Alekseja Pimanova, koji nije dobio baš dobre kritike.\n© Sputnik / Alekseй Kudenko / Uđi u foto-galerijuZatvaranje Međunarodnog vojno-tehničkog foruma "Armija-2019"\nZatvaranje Međunarodnog vojno-tehničkog foruma "Armija-2019"\n„Mi imamo novac i vreme za serije koje neću kritikovati. Imamo ogroman broj ljudi koji su izmislili različite termine kao što su „ura-patriotizam“, „ura-patrioti“ i tako dalje. Ali mi napokon želimo da se pojavi neki dobar, istinit film“, dodao je ministar.\nNije tajna da vojske zapadnih država vrlo aktivno sarađuju sa filmskom industrijom u svojim državama. To je posebno izraženo u SAD. Šema je jednostavna: u Pentagonu u sedištu CIA čitaju scenario, daju preporuke, naravno, u sopstvenom interesu. Ako vojsku sve zadovoljava, oni daju mogućnost korišćenja njene vojne tehnike i tako dalje. Veliki broj filmova su, na direktan ili indirektan način, uticali na međunarodno mnjenje o američkoj vojsci: najbolji, najjači, najlepši. Sve to je nateralo rusku vojsku da se malo više aktivira u tom pravcu.\nJedan od najboljih ruskih ratnih reportera Evgenije Podubni, autor više dokumentarnih filmova, smatra da je ovo trebalo uraditi mnogo ranije.\n„Najveći problem u ruskoj kinematografiji i literaturi je razumevanje najnovije istorije Rusije. I, ako smo to nekako uspeli sa Drugim Čečenskim ratom — tamo ima nekoliko upečatljivih i različitih radova o tome; sa Donbasom i o sirijskoj operaciji ništa nismo uradili“, objašnjava Podubni, koji je izveštavao za rusku državnu televiziju „Rusija“ iz Južne Osetije, Donbasa, Iraka, pa sve do Sirije; i njegovo mišljenje često traže ruski režiseri, prilikom snimanja nekih ratnih filmova.\n„Rat u Donbasu traje od 2014. godine, a u Siriji od 2011. godine, dok ruske Vazdušno-kosmičke snage i ruski savetnici aktivno učestvuju tamo od 2015. godine. To je glavna tema ruske spoljne politike. Zar je pet godina malo da se počne da se ostvaruje ta priča. Mislim da je sasvim dovoljno. Zašto režiseri, koji imaju za to resurse, kategorično ne primećuju taj događaj? Dok režiseri, koji nemaju ta sredstva, a žele to da urade — ne mogu doći do novca. Zbog toga, filmski studio Ministarstva odbrane bi mogao te mogućnosti da im pruži“, dodaje reporter.\nRuski helikopter Mi-35 obleće aviobazu "Hmejmim" u Siriji\n„Film ne treba uvek da odražava stav države, ali se ne sme umanjivati uloga ljudi, koja je bila pozitivna, ključna i, ja bih rekao, sa humane tačke gledišta — prava. Treba više voleti svoje ljude i svoju državu“, zaključio je on.\nZamenik ministra odbrane Andrej Kartapolov je u razgovoru sa medijima obećao da će uskoro biti snimljeni filmovi o uspesima Rusije u borbi protiv terorizma u Siriji.


Uslovi korišćenja « Oglasi Reciklaza\nPravila sajta važe za sve korisnike sajta\nJednom postavljen oglas nije moguće izmeniti obrisati do njegovog isteka, kao bi se izbegle manipulacije. Modifikaciju ili brisanje oglasa u izuzetnim situacijama može izvršiti samo administrator. Svi oglasi se pregledaju pre odobravanja i admnistratori sajta zadržavaju pravo da oglase objave ili ne objave u kliko nisu u skladu sa uslovima korišćenja.\nKorisnik je obavezan da redovno proverava dobijene ponude od strane potencijalnih kupaca na sajtu i da razumnom vremenskom roku ponude prihvati ili odbije.\nBesplatni oglasi traju 30 dana, i moraju biti aktivni najmanje 14 dana od datuma postavljanja.\nNije dozvoljeno brisanje starog oglasa i postavljanje novog. Ovakva aktivnost smatra se kao zloupotreba usluga sajta, kao i nekorektnost prema drugim korisnicima. Ukoliko administratori sajta utvrde ovakav prestup, izriče se trajna suspenzija naloga.\nDozvoljeno je objavljivati samo oglase koji se bave prodajom ili kupovinom sekundarnih sirovina a pripadaju kategorijama koje su definsane na sajtu.\nUkoliko je oglas koji ste postavili pornografskog sadržaja (fotografije, naslov ili tekst oglasa), oglas neće biti objavljen. Ukoliko je reč o pornografskim fotografijama, one će biti obrisane.\nZabranjeno je postavljanje linkova i slika koje sadrže linkove ka drugim sajtovima u svrhu reklame.\nSvakom korisniku sajta je uvek dostupna podrška slanjem email-a na: podrska [at] mojoglas.rs , ili admin [at]reciklaza.rs\nRadno vreme podrške: Radnim danima od 09:00 – 16:00, kao i vikendom od 10:00 – 14:00\nKrivični zakon Republike Srbije – računarska prevara (čl. 301)\nReciklaza.rs pruža korisnicima usluge postavljanja, traženja i pregledanja oglasa.\nKorišćenje usluga Reciklaza.rs, od strane registrovanih korisnika, podrazumeva i saglasnost korisnika sa datim uslovima korišćenja i preuzimanje obaveze praćenja uputstva o korišćenju usluga.\nUsluge nisu ponuđene i ne treba da ih koriste lica koja su mlađa od 18 godina, potpuno radno nesposobna lica, kao i delimično radno sposobna lica. Lica koja nisu napunila 18 godina ili potpuno radno nesposobna lica i delimično radno sposobna lica mogu koristiti usluge samo uz saglasnost njihovih zakonskih zastupnika. Korisnik snosi odgovornost za sve aktivnosti u vezi sa svojim podacima za prijavljivanje. Korisnik je obavezan da pazi na bezbednost svoje lozinke i da je ne otkriva drugim licima. Korisnik nema pravo da prenese ili proda trećim licima svoje podatke za prijavljivanje na Reciklaza.rs. Korisnik takođe nema pravo da direktno ili indirektno omogućava trećim licima da koriste njegove podatke za prijavljivanje na Reciklaza.rs. Korisnik je dužan da odmah promeni podatke za prijavljivanje na Reciklaza.rs, ukoliko postoje razlozi i sumnja da su podaci otkriveni ili da mogu biti korišćeni od strane trećih lica.\nReciklaza.rs ima pravo da koristi posebna tehnička rešenja za proveru tačnosti informacija dobijenih od strane korisnika prilikom registracije i/ili autorizacije. Budući da je na internetu teško utvrditi identitet korisnika, Reciklaza.rs ne može garantovati da je korisnik zaista onaj za kog se izdaje, kao ni tačnost informacija dobijenih prilikom registracije na Reciklaza.rs. Reciklaza.rs omogućava komuniciranje sa potencijalnim ugovaračima korišćenjem svih dostupnih alata na sajtu.\nProdavac je obavezan da se oglašava na Reciklaza.rs u skladu sa uputstvima i da obezbedi tačne i potpune informacije o proizvodu i uslovima prodaje (način transporta i način plaćanja.). Oglašavajući proizvod, korisnik potvrđuje da ima pravo da obavlja navedene aktivnosti koje su vezane za proizvod. Da bi se održao visok kvalitet usluga, Reciklaza.rs zadržava pravo da ograniči broj aktivnih korisničkih oglasa, kao i samu aktivnost korisnika.\nKorisnik ima pravo da prodaje na Reciklaza.rs svaki proizvod koji mu pripada, pod uslovom da za to ima posebno odobrenje I dozvolu, da poštuje važeće uslove korišćenja. Na Reciklaza.rs su zabranjeni oglasi o prodaji proizvoda koji su uvredljivi ili neprikladni i koji nisu u skladu sa važećim zakonom i opšteprihvaćenim standardima. Korisnik je obavezan da se uveri da prodaja proizvoda ne krši važeći zakon. Korisnik je obavezan da detaljno proveri sve informacije o navedenom proizvodu u oglasu i da, u slučaju otkrivanja netačnih informacija, doda neophodne podatke u opis i/ili uslove prodaje ili da, ukoliko je to moguće, izmeni oglas i ispravi pogrešne informacije.\nReciklaza.rs ima pravo da reklamira proizvod čiji je oglas objavljen na Reciklaza.rs i to na način različit od onoga koji je naveo korisnik prilikom oglašavanja datog proizvoda.\nReciklaza.rs takođe ima pravo da premesti oglas i skrati ili produži rok njegovog prikazivanja iz tehničkih razloga koji su pod kontrolom ili van kontrole Reciklaza.rs. Reciklaza.rs ima pravo da obustavi prikazivanje svakog oglasa u bilo koje vreme.\nSve informacije na Reciklaza.rs dostavljene od strane korisnika (bez obzira na to da li se te informacije prema zakonu Republike Srbije odnose na lične i druge podatke koji podležu zaštiti u skladu sa zakonom Republike Srbije ili ne) objavljuju se u cilju prodaje imovine i/ili usluga i/ili zbog drugih interesa korisnika. Shodno tome, korisnik objavljuje određene informacije o sebi isključivo zbog sopstvenih interesa (uključujući i lakše uspostavljanje kontakta sa njim i/ili njegovu identifikaciju). Postavljanjem informacije o sebi korisnik razume da su informacije objavljene na Reciklaza.rs dostupne za javnost, tj. dostupne su svakom posetiocu Reciklaza.rs. Shodno tome, korisnik razume i preuzima sve rizike vezane za takvo objavljivanje informacija, uključujući bez ograničenja: rizik da se imejl-adresa pojavi na spisku za slanje spam poruka, rizik da imejl-adresa dođe do raznih prevaranata, rizik da se telefonski broj pojavi na spisku za slanje spam poruka i/ili dođe do prevaranata i druge rizike koji proizilaze iz takvog objavljivanja informacija.\nReciklaza.rs ne predstavlja organizatora transakcije proizvoda, posrednika, kupca ili prodavca. Reciklaza.rs je instrument koji omogućava korisnicima da postavljaju oglase vezane za proizvode čija je prodaja, izdavanje i/ili kupovina dozvoljena zakonom i uslovima korišćenja na Reciklaza.rs. Na taj način se kvalitet, bezbednost, legalnost i usklađenost proizvoda i njegovog opisa, kao i mogućnost prodavca da proda i kupca da kupi proizvod nalaze van kontrole Reciklaza.rs. Postavljajući oglas na Reciklaza.rs, korisnik samostalno i uz sopstvenu odgovornost odlučuje da je ponuda, prodaja i/ili kupovina određenog proizvoda važeća i legalna. Reciklaza.rs ne snosi odgovornost za izvršene transakcije od strane prodavca ili kupca.\nKorisnik je obavezan da postupa isključivo u skladu sa važećim zakonom i uslovima korišćenja na Reciklaza.rs. Takođe je obavezan da u skladu sa zakonom Republike Srbije snosi punu odgovornost za svoje postupke i propuste prilikom korišćenja usluga na Reciklaza.rs.\nUslovi korišćenja stupaju na snagu od momenta početka korišćenja usluga na Reciklaza.rs, bez obzira na to da li u pitanju registracija korisnika ili postavljanje oglasa na Reciklaza.rs i važe neograničeno.\nReciklaza.rs zadržava pravo da po svom nahođenju ukine pristup uslugama korisniku koji krši date uslove korišćenja. Korisnik čiji je pristup uslugama ukinut ili čiji su podaci prestali da važe nema pravo da se ponovno registruje bez posebnog odobrenja na Reciklaza.rs, kao ni da koristi podatke drugog korisnika za pristup sajtu.\nReciklaza.rs zadržava pravo da jednostrano i bez prethodnog upozorenja svakom pojedinačnom korisniku izmeni date uslove korišćenja. Nova verzija uslova korišćenja počinje da važi od momenta objavljivanja na Reciklaza.rs.


Javor Matis organizuje odlazak navijača na gostovanje Žarkovu – Fk Javor Matis\nNakon pobede protiv Radničkog, ekipu Javor Matisa još dva dobra rezultata dele od povratka u Super ligu. Prvi izazov je gostovanje Žarkovu, koje na programu naredne nedelje, 15. maja, sa početkom od 17 časova.\nEkipa i svi u klubu isticali su u prethodnom periodu značaj podrške publike u finišu sezone, pa uprava kluba želi da tim ima podršku i na gostujućem terenu. U skladu sa tim, Javor Matis organizovaće odlazak svojih navijača u Žarkovo naredne nedelje.\nPrijave se mogu izvršiti u klupskim prostorijama u toku ove nedelje.


Veoma važna godina za Espargara | TRKE.rs\nVozač Monster Yamaha Tech 3 ekipe Pol Espargaro spreman je da se suoči sa ‘veoma važnom’ sezonom u njegovoj karijeri, trećoj u MotoGP klasi. Espargaro je prošle godine bio deveti u šampionatu i kaže da je uzbuđeniji nego ikada dok se priprema za svoju prvu rundu u 2016. koja u četvrtak počinje sa prvim slobodnim treninzima Losail International stazi u Karatu.\n„Konačno, zima je prošla i možemo da počnemo da radimo ono što najviše volimo! Spremniji sam nego ikada za ovu godinu i to će biti veoma važna sezona za mene kao vozača.“ – rekao je Espargaro.\n„Drago mi je što sam ponovo deo Monster Yamaha Tech 3 tima i ja namerava da u 2016. sve učinim ponosnim, nakon poteškoća sa kojima smo se suočili prošle godine.“\n„Zimski testovi su ovoga puta bili malo drugačiji jer smo morali da se prilagodimo našoj unapređenoj Yamahi YZR-M1 ali i da se naviknemo na Michelin gume i novu elektroniku.“\n„Međutim, osećam se sigurno u svim ovim aspektima nakon detaljog posla koji smo tim i ja obavili u februaru i početkom ovog meseca. Iako motocikl nije 100% spreman, mi smo blizu i ja sam uveren u naš set-up za trke ove godine tako da sam siguran da mogu da se borim za dobre rezultate.“\n„Daću sve od sebe na prvoj Velikoj nagradi za pozitivan početak sezone. Došlo je vreme i ja sam spreman za takmičenje.“\nCluzelu pobeda na Tajlandu


Lamert: Dogovoreno u Briselu mora da se sprovodi – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Lamert: Dogovoreno u Briselu mora da se sprovodi\nLamert: Dogovoreno u Briselu mora da se sprovodi\nRTV Vojvodina 14/06/2017 Politika\nBEOGRAD – Predsednik nemačkog Bundestaga Norbert Lamert, izjavio je uoči dolaska u Beograd da dogovori postignuti u okviru Briselskog sporazuma moraju da se sprovedu, a to se, kako je istakao, odnosi i na formiranje Zajednice srpskih opština.\n“Osnivanje Zajednice srpskih opština je značajan deo tog dogovora, rekao je Lamert, koji važi za jednog od najuticajnijih političara iz redova demohrišćana Angele Merkel, povodom izjave Ramuša Haradinaja da nema ništa od formiranja ZSO.\nPrema Lamertu, Evropska unija na odličan način podržava dijalog, ali naposletku, obe strane treba da sednu za pregovarački sto sa voljom da postignu kompromis.\nDijalog je već doneo prve plodove, poput uzajamnog priznavanja ličnih karata, što je dovelo do znatnog pojednostavljenja putovanja, rekao je Lamert u intervjuu za “Politiku”.\n“Međutim, još uvek postoje razne oblasti u kojima ljudi na Kosovu i u Srbiji upravo trpe posledice zbog činjenice što još nije došlo do normalizacije odnosa. Upravo tu obe strane treba da počnu, kako unapredile dijalog”, istakao je Lamert.\nNa pitanje šta misli o jačanju ruskog i turskog uticaja na Balkanu i da li EU ima strategiju da odgovori na taj izazov, Lamert kaže da ne sumnja u strateški interes Srbije.\n“Srbija hoće da postane članica Evropske unije, to je njen cilj koji mi podržavamo. Već sada trgovinski odnosi sa EU čine preko dve trećine ukupnog obima trgovinske razmene Srbije sa inostranstvom”, rekao je on i dodao da je poznavanje ovih podataka bitno za sve učesnike – a isto tako je bitno da se elite stalno iznova jasno izjašnjavaju za cilj, a to je pridruživanje EU.\n“Pristupanje EU je pokretačka snaga za pozitivne promene u Srbiji i veoma je važno stvoriti širu svest o tome”, naveo je on.\nGovoreći o predstojećem samitu zapadnog Balkana u Trstu 12. jula, Lamert kaže da je cilj tog skupa da se dalje radi na uspostavljanju zajedničkog tržišta od 20 miliona stanovnika koje čine države ovog regiona.\n“Još nismo stigli do cilja i smatram da je dobro što je ministar spoljnih poslova Zigmar Gabrijel dao nov impuls svojom inicijativom “Berlin plus”.\nBerlinski proces, smatra on, značajno doprinosi da zemlje budu spremne za pristupanje EU.\n“Ukoliko uspemo da povežemo Balkan na način da privreda na zajedničkom unutrašnjem tržištu doživi uspon i ukoliko prevaziđemo konflikte iz prošlosti onda to služi ostvarivanju cilja – pristupanja EU”, rekao je Lamert.\nKada je reč o procesu pridruživanja Srbije EU, Lamert je ocenio da je on postigao solidnu dinamiku navodeći da je otvoreno osam poglavlja, da su dva već privremeno zatvorena, a da će se uskoro otvoriti još dva.\n“Međutim, mnogo važnije od brojanja otvorenih poglavlja je, po mom ubeđenju, šta se dešava u ključnim oblastima, pre svega u oblasti vladavine prava. Tek kada budu ispunjeni kriteriji po tiim pitanjima i kad budu zatvorena ta poglavlja, Srbija će biti spremna za pristupanje”, istakao je on.\nNemačka to podržava i kroz svoj angažman u oblasti razvojne pomoći, rekao je on i dodao da odluke, međutim, treba da donese vlada Srbije i Narodna skupština te da od toga zavisi i dinamika procesa.\nKako je podsetio, Bundestag i EU su jasno istakli u zajedničkom pregovaračkom okviru da su za Srbiju ključni izazovi reforma u oblasti vladavine prava, naročito u pravosuđu, jačanje slobode medija, kao i normalizacija odnosa sa Kosovom.\n“Međutim, to Srbija ne čini za nas ili za pristupanje EU, već je reformski put neophodan za poboljšanje životnih uslova ljudi u Srbiji”, rekao je on.\nOn je naveo da je Nemačka najveći bilateralni donator Srbije te da je od 2000. obezbedila 1,6 milijardi evra razvojne pomoći.\n“Podrška koju pruža vlada SR Nemačke za proces pristupanja Srbije EU nije ništa novo i povređena je više puta. Jesmo i ostaćemo pouzdan partner”, zaključio je predsednik Bundestaga.\nKurti pozvao DSK, ANK i Alternativu na formiranje vlade\nUgovor o pruzi Beograd – Budimpešta u Rigi\nMediji: Vučić tražio oštro reagovanje EU zbog ispada Hrvatske\n“Izjava generala NATO nije pretnja Srbiji”\nRTV Vojvodina 14/06/2017


Ime utiče na privlačnost\nStudija: Psi osećaju ljubomoru\nUz šoping listu do vitke linije\nLifestyle — By taty on November 24, 2010 5:19 pm\nŽene čija se imena završavaju na slovo “a” su muškarcima privlačnije od ostalih, pokazali su rezultati istraživanja koje je među svojim korisnicama sproveo jedan od veb sajtova za sklapanje poznanstava.\nAutori istraživanja su istakli da su imena koja se završavaju na “a” izgleda egzotičnija muškarcima i bude u njima maštu, preneli su francuski mediji.\nDame čije se ime završava na to slovo zato, kako su istakli autori, preko sajtova za sklapanje poznanstava dobijaju 46,1 poruku sedmično, dok globalan prosek iznosi 35,8 poruka.\nSajt “Smardejt” je sproveo anketu u kojoj je učestvovalo 17.628 žena.\nPokazalo se da čak i žene sa imenima kao što su Mari, Natali ili Izabel, koja se generalno smatraju lepim i “zvuče seksi” nemaju toliko uspeha kao dame koje se zovu Tanja, Lola ili na primer Lidija, sa fatalnim “a” koje kao da “poziva” na ljubavnu vezu.\nTags: Ime utiče na privlačnost, imena koja se završavaju na "a" su izgleda egzotičnija muškarcima i bude u njima maštu, Istraživanje, Lifestyle, ljubav, Seks, stil života, Žene čija se imena završavaju na slovo -a su muškarcima privlačnije od ostalih\nCeca Ražnatović bila je gost gradonačelnika Kraljeva, gospodina Ljubiše Simovića. Oni su pričali o stanju u tom gradu nakon zemljotresa....


Tender za ID kartice radnika – BiGportal.ba\nTender za ID kartice radnika\n– Ministarstvo finansija Republike Srpske raspisalo je danas tender za izradu sistema elektronskih identifikacionih kartica za radnike u Srpskoj težak 1,2 miliona KM sa uračunatim PDV-om.\nUspostavljanjem baze podataka i nabavkom 260. 000 kartica koje će radnici u morati da nose na radnom mjestu RS namjerava da suzbije rad na crno.\nU tenderskoj dokumentaciji, koja je u posjedu CAPITAL-a, navedeno je da će izabrana firma imati 90 dana da završi kompletan sistem.\nSistem predstavlja integrisanu baza podataka, pratećih aplikacija, sistema za pripremu i izvršenje kontrola, elektronskih kartica i terenskih uređaja i mobilnih aplikacija za brze terenske provjere.\nSistem treba realizovati, navedeno je u tenderu, kao nezavisno rješenje koje može da obezbjedi izvršavanje kontrole zapošljavanja i rada na crno nad kompletnim tržištem rada.\n„Osnovna uloga sistema je da pruži brz i efikasan uvid kontrolnom organu na terenu, o statusu radnika u kontrolisanom privrednom subjektu. Pored ovoga sistem treba da omogući koordinaciju više tijela na terenu u toku pojačanih akcija kontrole rada i zapošljavanja radnika u firmama. Dodatna uloga sistema je da pruži uvid u realnom vremenu o aktivnostima kontrolnih organa na terenu, njihovu trenutnu poziciju i podatke o kotrolisanim subjektima“, navedeno je u dokumentaciji.\nU tenderu je navedeno da će kartice služiti za identifikaciju svih zaposlenih i da će radnici biti dužni da ih nose sa sobom u toku radnog vremena. Kartica mora biti vizuelno personalizovana kao i inkodirani podaci o svakom radniku u samom čipu kartice.\nZainteresovanim firmama ostavljen je rok do 20. avgusta da mogu dostaviti svoje ponude.\nKada su u pitanju uslovi koje ponuđači moraju da ispune, između ostalih, navedeno je da moraju posjedovati stručno osoblje kako bi se kvalitetno implementirao predmet nabavke.\n„To podrazumijeva da vođa projekta mora imati najmanje pet godina iskustva na vođenju projekata i iskustvo u implementaciji projekata. Ponuđači moraju imati i DB Administratora (specijalistu za baze podataka) sa iskustvom ne manjim od pet godina u RDBMS (Relational Database Management System) sistemima, kao i pet godina iskustva u optimizaciji rada baza. Moraju imati i najmanje tri inženjera informatike za izvršenje ove usluge, najmanje dva servisera koji su opremljeni i obučeni za potrebe servisiranja ovih usluga i najmanje dvije osobe u tehničkoj podršci“, navodi se u tenderu.


Otvaraju se pozorišta u Beogradu nakon šest meseci, BDP prvi počinje sa radom\nKultura Autor:Beta04. sep. 202013:49 > 13:58\nZamenik gradonačelnika Goran Vesić izjavio je da se i druga pozorišta u Beogradu pripremaju za izvođenje predstava, ali da je prvo u kome će se u petak uveče, nakon šest meseci pauze odigrati predstava, Beogradsko dramsko pozorište, objavio je Beoinfo.\nPredstava "Lorencačo" 14. septembra otvara novu sezonu u JDP\nVesić je rekao da je u Beogradskom dramskom za vreme pauze „urađeno mnogo toga“, između ostalog i letnja scena, koja ima mesta za 160 ljudi, kao i da će, poštujući sve mere, moći da primi oko 80 gledalaca.\n„Tokom leta pokušali smo da organizujemo pozorišne predstave na otvorenom, na stadionu Tašmajdan. Nažalost, zbog pogoršane epidemiološke situacije morali smo da prekinemo posle samo dve predstave Pozorišta na Terazijama“, kazao je Vesić i dodao da je „Trpele“ prva predstava koja će biti odigrana.\nVesić je dodao i da „sva pozorišta polako ulaze u režim rada, te da će se tokom jeseni ona vratiti Beograđankama i Beograđanima“.\nDirektor Beogradskog dramskog pozorišta Jug Radivojević je rekao da je na veliko zadovoljstvo i publike i zaposlenih dobijena letnja scena „BDP arena“ sa 160 mesta, kao i da će ova scena u septembru biti korišćena podrazumevajući maksimalni broj igranja.\n„Ideja je da sledeće godine izađemo ranije, u maju i junu, zatim u avgustu i septembru. Ova scena je montažno-demontažna, a u perspektivi i u planu je da to bude pravi amfiteatar. U septembru će biti odigrano 16 predstava u 25 dana i to će biti nastavak pozorišnog života nakon šest meseci, koje smo iskoristili da radimo neke infrastrukturne stvari i pripremamo predstave“, rekao je Radivojević.\nOn je rekao i da je „120 ugovoraca i zaposlenih u toj ustanovi testirano, da su dobijeni negativni testovi (na koronavirus), te da se vodi računa i o publici“.\nBeogradbeogradsko dramsko pozorišteGoran VesićJug Radivojevićpozorištapredstava


Dopisnici Prve TV priznanje "Cvet jednakosti" (VIDEO) – ZoomUe\nUŽICE – Sveukupni pobednik novinarskog konkursa „Cvet jednakosti“, koji već petu godinu dodeljuje Udruženje distrofičara Užice, je Zorica Savić dopisnik TV Prve kojoj je pripala i nagrada za najbolji prilog u elektronskim medijima o čačanskom paraolimpijcu Lazaru Filipoviću.\nNagrada za najbolji radijski prilog nije dodeljena, jer jedini prilog koji je stigao na konkurs, po oceni žirija nije zadovoljio kriterijume, dok na konkurs u kategoriji štampanih medija nije stigao nijedan tekst.\n„Žiri zbog negovanja kvaliteta i nepodilaženja pogrešnom gledištu na osobe sa invalidtetom zadržava pravo da ne dodeli nagradu. Naš cilj je da dodelimo nagradu za kvalitetno predstavljanje osoba sa invaliditetom u medijima, a ne za gledanost. Probaćemo ove godine da organizujemo trening na kome ćemo objasniti šta je bitno da novinari u svom viđenju promene kako bi se promenila i slika o osobama sa invaliditetom“ , istakao je PR Udruženja distrofičara Zlatiborskog okruga Čedomir Cicović.\nOn je podsetio da je cilj konkursa da se podrže najbolji medijski prilozi koji afirmišu socijalni model invalidnosti i aktivizam osoba sa invaliditetom, promovišu njihove potencijale, dostignuća, prava, inkluzivni pristup i kreativnost.\n„Pristigao je značajan broj kvalitentnih radova i primetili smo da se menja percepcija položaja osoba sa invaliditetom. Ovaj konkurs pokazuje da srednjoškolci doživljavaju osobe sa invaliditetom kao one koji stoje rame uz rame sa njima. Mislim da bi Tijana, u čiju čast se ovaj konkurs i raspisuje, bila zadovoljna“, rekla je članica komisije i profesorka srpskog jezika Biljana Grujučić.\nZavršno veče manifestacije „Kikini dani“ koju organizuje Udruženje distrofičara Zlatiborskog okruga iz Užica u znak sećanja na Tijanu Petrović Kiku (1985 – 2013), dugogodišnju portparolku tog udruženja i aktivistkinju u borbi za prava osoba sa invaliditetom biće održano u ponedeljak u 17 časova u Gradskom kulturnom centru Užice kada će nagrade biti i uručene.\nBiblioteka radi kao pre\nNext story U Požarevac po tri boda (VIDEO)\nPrevious story IV Đetinja kup


Džonson: Trampu Nobela ako reši krize sa Iranom i Severnom Korejom - alo.rs\nAUTOR: Tanjug DATUM I VREME: 07.05.2018. 20:37\n"Ako Tramp može da reši krizu vezanu za Severnu Koreju i nuklearni sporazum sa Iranom, ne vidim zašto je on manje kandidat za Nobelovu nagradu za mir od (bivšeg predsednika SAD) Baraka Obame", rekao je Džonson za Skaj njuz.\nŠef britanske diplomatije boravi u dvodnevnoj poseti SAD, tokom koje nastoji da spreči povlačenje Trampa iz nuklearnog sporazuma sa Iranom, navodi sajt Politiko u svom evropskom izdanju.\nRanije danas, Džonson je za "Njujork tajms" napisao autorski tekst u kojem upozorava Trampa da bi bila greška odbaciti taj sporazum, a istovremeno ističe da se manjkavosti s tim u vezi "mogu otkloniti".\nDžonson je, takođe, izrazio uverenje da će britanske, nemačke i francuske diplomate sarađivati sa Amerikancima na otklanjanju predsednikove zabrinutosti u vezi sa sporazumom postignutim sa Iranom 2015.\nDžonsonova poseta SAD usledila je nakon sličnih pokušaja nemačke kancelarke Angele Merkel i francuskog predsednika Emanuela Makrona, zaključuje Politiko.\nNIKOLA ŠAINOVIĆ BIO SVEDOK NAJVEĆEG PONIŽENJA SRBIJE Milošević je u Dejtonu potpisao prazan papir, a onda se desilo nešto apsurdno!


Izraelci palili baklje pred Netanjahuovom rezidencijom, tražeći da podnese ostavku\nBeta 13. januara 2021. 12:40\nDesetine izraelskih demonstranata, noseći baklje, megafone i zastave, okupilo se u zoru pred rezidencijom premijera Izraela Benjamina Netanjahua u Jerusalimu da podseti na njegovo sudjenje za korupciju koje će se nastaviti u februaru.\nPolicija je rekla da je sedmoro demonstranata uhapšeno, a demonstracije je organizovala grupa Krajm minister (Ministar kriminala), jedna od nekoliko koje su nastale poslednjih meseci, pozivajući premijera (Prajm ministra) Netanjahua da podnese ostavku zbog sudjenja i zbog lošeg rukovodjenja krizom nastalom zbog pandemije korona virusa.\nDemonstranti su čitali optužnicu pred njegovom rezidencijom.\nBilo je planirano da se Netanjahu pojavi danas u sudu ali je sudjenje odloženo zbog restrikcija o javnom okupljanju uvedenih zbog naglog širenja zaraze.\nIzraelci mesecima demonstriraju ispred Netanjahuove rezidencije i na glavnim raskrsnicama i mostovima u zemlji.\nNetanjahu je optužen prošle godine za prevaru, zloupotrebu položaja u tri slučaja i mito u jednom od njih.\nOn poriče da je bilo šta loše učinio i optužuje medije, policiju i pravosudne zvaničnike da vode „lov na veštice“ protiv njega, a u medjuvremenu nastoji da bude ponovo bude izabran na parlamentrnim izborima 23. marta, četvrtim za manje od dve godine.\nIspitivanja javnog mnjenja pokazuju da će Netanjahuov konzervativni Likud osvojiti najviše poslaničkih mandata ali da neće biti u stanju da obrazuje koalicionu vladu zbog rivaliteta drugih desničarskih lidera.


Vlada Slovenije očekuje imunizaciju većine stanovništva do leta - Čivijaš radio\nVlada Slovenije očekuje imunizaciju većine stanovništva do leta\nSlovenija dobija sve više vakcina, pa bi prema očekivanjima vlade do leta mogla da vakciniše većinu stanovništva, saopštio je vladin stručni tim za borbu protiv pandemije koronavirusa, ocenjujući da se situacija u zemlji poboljšava.\nEpidemiolog Bojana Beović, članica vladinog naučnog tima, izjavila je da se sa većim brojem doza vakcine, disciplinom i pridržavanjem mera epidemiološka situacija u Sloveniji poboljšava i da bi država mogla da se vrati u normalan život do leta, prenela je Hina.\nProf. dr Beović je navela da se Slovenija sa oko 20 odsto vakcinisanih nalazi na sredini lestvice EU po stepenu imunizacije, iako zaostaje za Mađarskom, koja je uspela da vakciniše 40 odsto stanovništva upotrebom dodatnih vakcina iz Rusije i Kine.\nOna je istakla da ne može da razume i prihvati da u Sloveniji ljudi u šezdesetim i sedamdesetim godinama još uvek obolevaju ili umiru od kovida-19, jer je za njih bilo dovoljno vakcina. Naglasila je da bi svako trebalo da se vakciniše, ne birajući vakcinu, jer sve štite od bolesti, posebno njenih teških oblika i smrti.\nU Sloveniji je u poslednja 24 sata od posledica kovida-19 umrlo sedam osoba, a potvrđeno je 949 novih infekcija koronavirusom, sa sve većim trendom zaraza u poslednja tri dana, posle dužeg perioda izrazitog smirivanja epidemijskog talasa.\nŠto se tiče dileme šta će se desiti sa onima koji su primili prvu dozu vakcine Astrazeneka, ako ona prestane da se koristi, Beović je rekla da ta dilema ne postoji, jer je ove nedelje već potvrđen dolazak još 69.000 doza a tokom naredna dva meseca stići će ukupno 465.000 doza.\nTo znači da će biti dovoljno te vakcine za one koji su primili prvu dozu, a verovatno i za mnoge druge, rekla je ona.\nTrenutno je u zemlji 9.304 aktivna slučajeva infekcije, a dnevni prosek novih infekcija je sada 637.\nBroj pacijenata na bolničkim odeljenjima povećan je za 2,4 odsto i trenutno ih je 636, od kojih je 157 na jedinicama intenzivne nege.\nPrevious Tri smrtna slučaja i 132 novozaražena koronavirusom u Crnoj Gori\nNext Krivokapić zahvalio Vučiću na vakcinama – Svet


31.07.2020. - 10:36\nCrno-beli su celu sezonu podredili osvajanju 28. titule prvaka...\nTitula kao moranje!\nImperativ koji sam po sebi govori da će sezona pred nama u potpunosti za Partizan biti orjentisana na jedan cilj, a to je da se naslov državnog prvaka posle tri godine vrati u Humsku ulicu.\nSve ostalo je za "parni valjak" manje bitno, jer su u klubu i oko njega svesni da ukoliko crno-beli još jednu godinu završe gledajući u leđa najvećem rivalu ili eventualno drugom klubu iz superligaškog karavana, promene na svim nivoima ne samo da će biti neophodne, već i neminovna posledica.\nU Partizanu na tako nešto niko ne pomišlja. Dato je obećanje, a na šampionski put "valjak" kreće već u subotu kada gostuje u Kruševcu (subota, 17.30, TV Arenasport 1).\nZa razliku od prošle sezone, Evropa nije primarni cilj, ali to nikako ne znači da će Partizan lako da se odrekne povećeg finansijskog kolača od UEFA i igranja na velikoj sceni i ove jeseni. Činjenica je, međutim, da će Beograđanima biti vrlo teško do grupne faze, jer ih očekuju četiri kola, odnosno po izmenjenom sistemu zbog pandemije korona virusa – četiri utakmice. Još nije odlučeno da li na neutralnom terenu ili će se žrebom birati domaćinstva.\nPrednost Partizana u kvalifikacijama za Ligu Evrope može da bude ta što će ekipa Sava Miloševića već biti u punoj takmičarskoj formi, jer je početak kvalifikacionog ciklusa planiran za 20. avgust, a završetak za 2. oktobar.\nUgovor sa Partizanom kada napuni 18 godina (3. avgusta) potpisaće i talentovani Denis Stojković.\nCrno-beli su doživeli minimalne promene tokom letnje pauze. Tim je posle dugo godina ostao na okupu, osim Strahinje Pavlovića, za koga se još od zime znalo da će na kraju prošle sezone da pređe u Monako. Umesto njega stigao je Maki Banjak, kamerunski štoper od koga se očekuje da bude dostojna zamena mladom srpskom reprezentativcu i novom igraču "kneževa". Novo ime je i Dušan Lalatović, momak koji se za mnoge iznenada pojavio u kancelariji čelnika kluba i sa olovkom na četvorogodišnjem ugovoru.\nVerovatno će ih biti još u oba smera! Čeka se prava (bogata) ponuda za Umara Sadika i ukoliko Nigerijac napusti Partizan ovog leta ili jeseni (posle kvalifikacija za LE), uprava već ima nekoliko potencijalnih rešenja na najisturenijoj poziciji u ekipi. Sličnoj situaciji su još neki prvotimci, ali se neće insistirati na prodaji po svaku cenu. Ni oko pojačanja nije završen posao, a oni, opet, u mnogome zavise od toga ko će i da li će napustiti "parni valjak".\nMladi štoper Lalatović stigao je iz Slovačke, ali će na početku sigurno da bude u senci iskusnijih kolega, jer će nosioci igre u sredini odbrane, pored Banjaka, biti starosedelac Bojan Ostojić, a sve glasnije se pričao i o povratku Nemanje Miletića na svoju omiljenu poziciju. Nikao ne bi trebalo zaboraviti ni na Uroša Vitasa i Nikolu Vujičića, jer će i njih dvojica u rotaciji dobijati šansu.\nRASPORED - JESEN\n1. kolo (1. avgust): Napredak - Partizan, 2. kolo (5. avgust): Novi Pazar - Partizan 3. kolo (9. avgust): Partizan - Javor, 4. kolo (15. avgust): Radnik - Partizan, 5. kolo (22. avgust): Partizan - Inđija, 6. kolo (29. avgust): Vojvodina - Partizan, 7. kolo (12. septembar): Partizan - Rad, 8. kolo (19. septembar): Zlatibor - Partizan, 9. kolo (26. septembar): Partizan - Bačka, 10. kolo (3. oktobar): Metalac - Partizan, 11. kolo (17. oktobar): Partizan - Crvena zvezda, 12. kolo (25. oktobar): Radnički - Partizan, 13. kolo (31. oktobar): Partizan - Mačva, 14. kolo (7. novembar): Spartak - Partizan, 15. kolo (21. novembar): Partizan - Proleter, 16. kolo (29. novembar): TSC - Partizan, 17. kolo (5. decembar): Partizan - Čukarički, 18. kolo (12. decembar): Voždovac - Partizan, 19. kolo (16. decembar): Partizan - Mladost\nVeć "pod Bagdalom" očekuje se da trener Savo Milošević napravi određene promene u sastavu, pre svega u odbrani. Prilika je da Aleksandar Lutovac, koga su povrede mučile od dolaska u Humsku, zauzme mesto pored desne aut-linije, a da među stativama bude mladi Aleksandar Popović. Golman crno-belih trebalo bi da odmeni veterana Vladimira Stojkovića i da tako doprinese ispunjenju novog pravila da svaka ekipa među starterima mora da ima dvojicu igrača do 21 godine.\nPartizan, inače, za bonus ima nekoliko vrlo kvalitetnih rešenja, jer su pored pomenutog čuvara mreže i Lalatovića, tu još Filip Stevanović, Lazar Pavlović, Nikola Lakčević (povređen), Slobodan Stanojlović, Nikola Štulić…\nSlobodan Urošević za sada na levom beku ima prednost u odnosu na Rajka Brežančića. Na raspolaganju je i Milan Smiljanić, Miloševićev univerzalac za krizne situacije.\nU ostalim linijama tima manje-više je dosta toga poznato. Saša Zdjelar, Bibras Natho i Umar Sadik su nezamenjivi i oni će predstavljati kičmu ekipe. Ukoliko Sejduba Suma bude fit i u dobroj formi, ni oko njegovog mesta u 11 se neće postavljati dilema. Aleksandar Šćekić, Takuma Asano, mladi Stevanović i Lazar Marković su odmah uz njih.\nOd poslednje trojice očekuje da budu još bolji nego prošle sezone, posebno od Markovića, dok bi Stevanović u svojoj trećoj seniorskoj sezoni, iako će tek 25. septembra napuniti 18 godina (i dalje će biti najmlađi prvotimac), mogao da "eksplodira" i tako trasira put u najjače evropske klubove, a Partizanu obezbedi preko potreban novac.\nBojan Matić verovatno neće na početku biti prva napadačka opcija, a zanimljivo je i da je Đorđe Ivanović ostao u Humskoj, uprkos tome što je imao ponudu Vojvodine i obećanje Nenada Lalatovića da će na terenu provoditi više minuta nego u crno-belom dresu.\nSTRUČNI ŠTAB I IGRA…\nI stručni štab je doživeo promenu posle finala Kupa. Klub je napustio iskusni trener Milan Đuričić, a na njegovo mesto došao je nekadašnji selektor Radovan Ćurčić. Zanimljivo je da su u pitanju stručnjaci različitih karakteristika, jer je prvi više naginjao napadačkom stilu, a drugi važi za defanzivnog specijalistu.\nPartizan, međutim, neće odstupiti od ofanzivnog stila, kao ni formacije 4-2-3-1, koju se je Milošević postavio prilikom imenovanja za šefa stručnog štaba. Akcenat tokom priprema bio je na rešavanju problema uočenih u većem delu prošle sezone. Za crno-bele neophodno je da povećaju realizaciju, pogotovo protiv isključivo defanzivnih ekipa, ali i koncetraciju jer je zbog nedostatka iste "valjak" nemalo puta gubio bodove i bio kažnjen za promašaje.\nTakvi propusti moraće da se svedu na najmanje moguću meru, jer u suprotnom od ispunjenja obećanja datog navijačima na početku priprema neće biti ništa.\nPartizan je spreman, a za koliko, videćemo brzo…


Na proleće mini gitarijada u Vranju | VRANJSKE\nNa proleće mini gitarijada u Vranju\n20.12.2016 14:31 » 07.01.2017 07:51\nU Vranju će u proleće naredne godine, uoči 51. Gitarijade u Zaječaru, biti održana Mini gitarijada, kao predtakmičenje za tradicionalnu u Zaječaru. Za ovu, novu manifestaciju, buetom je predviđeno milion dinara:\n- Grad Vranje potpisaće protokol o saradnji sa Udruženjem „Gitarijada fest“ iz Zaječara, povodom organizovanja Mini gitarijade na kojoj će se kvalifikovati rok bendovi koji će učestvovati na Gitarijadi u Zaječaru, izjavio je za portal Vranjske Mića Mladenović, član gradskog veća za turizam.\nOn kaže da će protokol o saradnji sa „Gitarijada festom“ biti potpisan u narednih sedam dana. Planira se takođe, da pored učesnika iz Vranja na Mini gitarijadi nastupe i rok muzičari iz okruga. Inače, Mini gitarijade čiji je cilj afirmisanje rok muzike, trebalo bi da budu organizovane u još desetak gradova Srbije.


Koliko ljudi svake godine napusti Srbiju - VOM\nNaslovnaReč po rečKoliko ljudi svake godine napusti Srbiju\nKoliko ljudi svake godine napusti Srbiju\nponedeljak, 28. januara 2019 : 19:28\nUključim TV kad ono vesti. Kaže ministar rada: “ Uskoro će stopa nezaposlenosti biti ispod deset odsto….“. Lepo. Koliko ljudi svake godine napusti Srbiju u potrazi za poslom, ne bi me čudilo ni da uskoro ta stopa bude i negativna.\nNaime, sve brojke o odlasku mladih (i onih starijih) iz Srbije poslednjih godina su zapravo samo procene. Ogroman broj ljudi se zapravo i ne seli iz Srbije već idu “ trbuhom za kruhom “ na tri ili šest meseci, najčešće u zemlje EU. Tu naročito prednjače nekvalifikovani i kvalifikovani građevinski radnici, ali i geronto domaćice, kuvari, konobari, itd.\nOvi ljudi delimično žive u Srbiji, većina njih ima i porodice ovde, a deo vremena provode u EU. Zadnje dve godine je postao izuzetno popularan rad u Češkoj i Poljskoj, uglavnom kao vozač kamiona, i to od četiri do šest meseci godišnje.\nU Nemačkoj je od prvog januara ove godine stupio na snagu izmenjeni Zakon o radu, kojim će ova država još više olakšati takozvanu “ radnu imigraciju“.\nProcene Nemačkih sindikata su da je njihova privreda izgubila skoro 30 milijardi eura zbog nedostatka kvalifikovane radne snage. Sada osoba može da dođe u Nemačku i da traži posao, bez obzira da li ima ugovor sa poslodavcem ili da li je već radila u zemljama EU. Ključni član zakona koji je tražio od Nemačkih poslodavaca da prvo traže radnu snagu u zemljama EU sada se briše, te se očekuje veliki priliv radnika sa Balkana, a naročito iz Srbije. U zadnje tri godine, u Nemačku je zvančno ušlo 117.123 radnika iz Srbije i BIH.\nKako piše nemački “ Welt “, planira se još olakšica za visoko kvalifikovane radnike – lekare, IT stručnjake, inženjere ali i vozače kamiona i autobusa, koji su hronično deficitarni u skoro svim zemljama EU.\nI za kraj – Rumunija je u poslednjih par godina ostala bez 40 odsto zdravstvenih radnika, te su Rumunske vlasti povećale primanja za skoro 100 odsto, te je prosečna plata lekara sada oko 1700 eura. To nije zaustavilo odliv medicinskih radnika, koji se u 2018 godini čak i uvećao.\nGde je Srbija u celoj ovoj priči, procenite sami.\nPrethodni tekstPrva patohistološka laboratorija u Vranju\nSledeći tekstCESID istražuje zadovoljstvo građana


Biznis.ba - Bajramović se bori za radnike u javnom, a zanemaruje 150 hiljada radnika iz realnog sektora\nA. A. 19:50 / 24.01.2018.\nKrovna državna sindikalna organizacija Savez samostalnih sindikata Bosne i Hercegovine uskoro će dobiti novog predsjednika, a delegati na kongresu će birati između Selvedina Šatorovića i Redže Kurića. O predstojećim izborima unutar sindikata ali i o novom sindikalnom organizovanju razgovarali smo sa Reždom Kurićem.\nKurić je aktuelni predsjednik Nadzornog odbora Samostalnog sindikata šumarstva, prerade drveta i papira. Govoreći i motovima svoje kandidature Kurić ističe da želi ponuditi novi koncept sindikalnog djelovanja.\n"Smatram da nam je potreban jedan novi pristup u sindalnom djelovanju pri čemu bi se više pažnje posvetilo radnicima u realnogm i proizvodnom sektoru, nego li u javnom sektoru kao što je to do sada slučaj", kazao je Kurić za Vijesti.ba.\nOn navodi da je aktuelno sindikalno rukovodstvo zanemarilo interese radnika i realnom sektoru. Skoro 150 hiljada ljudu, naglašava Kurić, radi u realnom sektoru, a o njihovim interesima niko ne vodi računa, niti je u proteklom periodu rukovostvo Saveza samostalnih sindikata kao primarni interes postavljalo zaštitu interesa tog dijela radniče klase, bez čijeg rada i doprinosa naglašava Kurić, zavisi cjelokupan sistem.\nKurić posebno ističe da će ukoliko dođe na čelo Saveza samostalnih sindikata zalagati se za povećanja cijene rada radnika u realnom sektoru, i za potpisivanje granskih i kolektivnih ugovora, ali i to da će pružiti podršku svim reformskim procesima koji budu vođeni u tome pravcu.\nNa pitanje da li aktuelni sindikat dovoljno na tome planu radi sa radnicima u privatnom/ realnom sektoru, Kurić odgovara da rukovodstvo do sada na to nije ni pomišljalo, stoga takav pristup predstavlja jedan novi koncepet u sindikalnom djelovanju za koji smatra da je nužan kada je riječ o interesima i radnika, i poslodavaca ali i proizvodnje uopće.\nOn dodaje da u uređenim zemljama Evropske unije postoji sindikalno organizovanje u realnom sektoru, dok je sa druge strane u Bosni i Hercegovini to zanemareno.\nKurićev protukandidat na izborima za čelnika Saveza samostalnih sindikata BiH je Selvedin Šatorović inače blizak dugogodišnjem i donedavnom predsjednik Saveza samostalnih sindikata BiH Ismetu Bajramoviću.\nUpravo je ovaj dio sindikata okupio se na protestu na platou ispred zgrade Parlamenta Federacije Bosne i Hercegovine u Sarajevu, u kojoj je danas održana vanredna sjednica Predstavničkog doma.\nPovod za dolazak Šatorovićevih sindikalaca je njihovo nezadovoljstvo najavljenim novim zakonom o penzijskom i invalidskom osiguranju, koji je predložena prva tačka dnevog reda za ovu sjednicu.\nSa druge strane Kurić za Vijesti.ba kaže da se radi o potpunoj politizaciji Saveza samostalnih sindikata Bosne i Hercegovine. Proteste je nazvao lakrdijom i dodao da se aktuelno rukovodstvo sindikata otuđilo od radnika kao što se političar otuđili u naroda. Uz to je ponovio da su onakvi protesti upravo izraz borbe za jedan manji broj radnika u javnom sektoru dok većina radnika od toga nema koristi.


posledice razvoda kod dece – Dečija psihologija\nposledice razvoda kod dece\nRazvod roditelja i odvajanje od jednog roditelja\nObjavljeno: 9 avgusta, 2020\nRazgovor o razvodu sa decom Kada jednom odlučite razvesti se ili razdvojiti, dobro bi bilo objasniti situaciju vašoj deci. Iako nije uvek moguće, obično je najbolje da kao roditelji svojoj deci odluku o razvodu ili rastajanju ispričate zajedno i odjednom. Ako porodica ima više dece, savet je da sva deca budu prisutna zbog osećaja da mogu pružiti podršku jedni drugima. Najbitnija stvar je da svoju decu uverite da ih i dalje volite i da razvod nije njihova krivica. Savete prilagodite…\nTipične reakcije dece na razvod roditelja\nDečije psihološke reakcije na razvod braka roditelja variraju u zavisnosti od tri faktora: kvaliteta njihovog odnosa sa svakim od njihovih roditelja pre razdvajanja, intenziteta i trajanja roditeljskog sukoba, i sposobnost roditelja da se fokusiraju na potrebe dece u toku njihovog razvoda a i kasnije. Prva dečija rekacije je odbijanje da prihvate takvu situaciju. Odbijanje da prihvate razvod svojih roditelja je tipično za mlađu decu i to se obično ogleda u dečijim fantazijama koje iznose o pomirenju svojih roditelja. Nakon prihvatanja…


Objavljeno: 29 jul 2018 . u kategoriji Republika Srpska\nPredsjednik Republike Srpske Milorad Dodik rekao je da treba vidjeti kakva će biti "kretanja" i ne žuriti u EU kada svi govore da se ona raspada.\n"Samo njihovi ambasadori po službenoj dužnosti govore lijepo - neće govoriti ružno. Ali, mi vidimo da je tamo migrantska kriza, kao i da su evro i druga pitanja napravila problem u samom funkcionisanju Evrope", rekao je Dodik.\n"To su sve pitanja koja moraju ozbiljni ljudi da postave. EU je istorijska pojava. Ona nije postojala pre 50 godina. Ona je postojala kao politička volja jednog broja ljudi ili država. Da li je neko siguran da će za 10 godina postojati volja da ona opstane? Da li zbog toga, mi treba da damo svoj suverenitet ili njegove elemente da bi ušli u tu imaginaciju?", upitao je Dodik za beogradski "Telegraf".\n"Bila je žestoka debata. Ali, oni moraju da razumiju da ovdje ne sjede ljudi kojima će oni dati zadatak da ga izvrše. On je rekao da je nezadovoljan percepcijom koju narod ovdje ima o Britaniji, koja navodno ovdje nešto pomaže, ali nas niko ne pita o toj pomoći - da li mi to hoćemo ili nećemo? Oni smatraju da smo mi nedostojni i da treba da budemo konzumenti te pomoći bez ikakvog pitanja", rekao je Dodik.\nOn je Fergusona tokom sastanka podsjetio da je Velika Britanija u BiH poslala visokog predstavnika Pedija Ešdauna da Srbima "uradi ovo što je uradio", da je poslala Rezoluciju u Savjet bezbjednosti UN da se glasa da se Srbi proglase za genocidni narod u prošlom vijeku, da su izmislili paravojne formacije, što je objavio "Gardijan", pa poslije toga u komitet britanskom parlamentu razmatrao da se Republika Srpska masovno naoružava.\n"A, mi smo legalno kupili 2.000 pušaka, jer je čitava policija u Republici Srpskoj imala 700 pušaka. I vi ćutite na to i pošaljate nam 40 visokosofisticiranih specijalaca koji ulaze u medije i mreže. Šta mislite, ambasadore, da ste na našem mjestu?", upitao je Dodik.\nOn kaže da mu je Ferguson odgovorio da "nije bila dobra komunikacija".\n"Oni misle da su veliki istorijski narodi i imaju pravo na arogantnost, a mi na poslušnost. Moramo jednog dana da kažemo, bez obzira koliko misle da smo mi mali, mi imamo svoj stav i ovo je naš stav", poručio je Dodik.\n"Britanci su bili vodeća zemlja u bombardovanju ovdje na kraju rata i bombardovanju Srbije. I vi sada kažete da ste bombardovali Miloševića i da to ne znači ništa. Ma nemoj, molim te. Kako sada ima posljedica bombardovanja?", rekao je Dodik.\n"Zar ne mislite da i mi možemo da se okrenemo tamo? I da vi niste nama jedini pogled?", upitao je Dodik.\n"BiH nema MAP. Nema odluke o ulasku u NATO. Da bi zemlja ušla u NATO, mora se donijeti odluka o tome. Neki je donose na referendumu, neki u parlamentu. Mi nismo ni u prilici da o tome odlučujemo, ali ono o čemu smo mogli, rekli smo i donijeli našu rezoluciju u parlamentu - Republika Srpska je vojno neutralna", rekao je Dodik.\n"Ako Srbija, iz nekog razloga, i nas bude pitala o tome, i ako zajednički odlučimo da idemo u NATO, mi ćemo ići. Ali, bez Srbije to sigurno nećemo. Sada ne postoje ni minimalni uslovi za to", rekao je Dodik.\nDodik je podsjetio da je Rusija u Partnerstvu za mir sa NATO, što je institucionalni okvir saradnje, kao i Srbija i BiH, te da je prije 10-15 godina čak i Rusija bila spremna da pregovara o ulasku u NATO, ali je tada bilo priče o tome da se uspostavi MAP - proces prilagođavanja i ulaska u NATO, koji traje sedam-osam godina.\n"Onda su nam postavili da je uslov za MAP da mi predamo svoju imovinu, što mi ne damo. I taj MAP nije ni donijet, ni usvojen. NATO je u Talinu prije sedam-osam godina rekao da se ne može /ući u ovaj savez/ dok se to ne uradi, a mi kažemo da nećemo. Ne damo našu imovinu, jer to nije previđeno Ustavom ni Dejtonskim sporazumom. Pogotovo ne damo na ovakvu aroganciju", rekao je Dodik.\n"Nije poznato da je NATO podržavao činjenicu da se odluka o imovini prebaci na neki navodni sud, koji opet nema ustavnu osnovu u BiH, i pozdravio kada sud donese neku odluku. Mislili su da ćemo mi to prihvatiti. Nećemo to prihvatiti", rekao je Dodik.


Iako se u javnosti počelo spekulisati da trgovački div Tesco zapravo na ovaj način preuzima Bingo, rukovoditelj službe marketinga kompanine Bingo Tatjana Paunoski za Klix.ba je kazala da to nije tačno već da iza svega stoji saradnja dvije kompanije.\n“Trgovački lanac Tesco ne planira ulazak na tržište BiH. Dogovorena je saradnja za ekskluzivni plasman odabranih asortimana robne marke Tesco u našim trgovinama. Od kraja aprila smo našu ponudu proširili proizvodima odličnog omjera cijene i kvaliteta iz asortimana Tesca”, rekla je Paunoski.\nKako saznajemo cilj ove saradnje jeste kupcima u BiH ponuditi novitete i proizvode koji nisu karakteristični za proizvodnju u našoj zemlji.\nU policama Bingo prodavnica već se mogu pronaći različiti artikli iz asortimana trgovačke marke Tesco poput keksa, krem namaza, čokolada…\nTreba podsjetiti da se posljednjih nekoliko godina spekuliše da bi jedan strani trgovački lanac mogao preuzeti vlasništvo nad Bingom, a među “zagrijanim” kompanijama se upravo spominjao i Tesco, kao i Aldi. Klix


VELIKA ČAST Hokejaši Srbije na prestižnom turniru\nFoto: Savez hokeja na ledu Srbije / Promo\nPosle nedavnog velikog uspeha, osvajanja prvog mesta na Svetskom prvenstvu Druge divizije B grupa u Zagrebu i plasmana selekcije do 18 godina u viši rang, još dobrih vesti stiže kada je u pitanju srpski hokej.\nNaime, na adresu Saveza hokeja na ledu Srbije stigla je pozivnica za učešće na renomiranom međunarodnom turniru Alrosa Kup koji se od 25. do 29. aprila održava u Sankt Peterburgu. Osim domaćina Rusije i naše seniorske reprezentacije, igraće i olimpijski tim Kine, a četvrti učesnik biće naknadno određen.\nKoliko će učešće na ovom turnir biti značajno za srpski hokej najbolje je objasnio predsednik Saveza hokeja na ledu Srbije Marko Milovanović:\n- Ukoliko ne računamo duel SFR Jugoslavije protiv SSSR-a koji je na Olimpijskim igrama u Sarajevu 11. februara 1984. godine završen pobedom Sovjeta 9:1, utakmica u Sankt Peterburgu u aprilu će biti istorijska. Jer, Srbija nikad nije imala priliku da igra protiv Rusije - kaže Milovanović.\nNa pitanje kako je uopšte došlo do toga da naš Savez dobije poziv za učešće na tako jakom turniru, Milovanović odgovara:\n- Od 2016. godine i prvog IIHF godišnjeg kongresa u Rusiji na kom sam učestvovao, delegacija SHLS se konstantno i na različite načone zalaže po pitanju razvoja hokeja u Srbiji. Intezivno komuniciramo sa predstavnicima mnogih saveza i čelnicima IIHF-a. Konačno, rezultati tog našeg rada postaju sve vidljiviji - kratko je zastao Milovanović i potom posebno naglasio:\n- Ovaj poziv ruske hokejaške federacije je definitivno najznačajniji za srpski hokej, ali pored toga moram da istaknem da smo poslednjih godina redovno domaćini svetskih prvenstava. Ove godine ćemo organizovati čak dva, za seniore i reprezentacije do 18 godina. Takođe, 2016. godine USA Hockey je donirao trideset kompleta opreme za početnike koji su podeljeni klubovima, učestvujemo i u programu "Partnerstvo za napredak", koji obuhvata razmenu kadrova i još mnogo toga. A, ono što nam predstoji su sastanci sa predsednikom Hokejaškog saveza Švedske. Zakazani su za 9. i 10. februar u Stokholmu gde ćemo razgovarati o zajedničkoj saradnji, razvojnim programima i infrastrukturi - rekao je Milovanović.\nKanadski stručnjak Dejvid Urkuhart prošle sezone preuzeo je kormilo seniorske reprezentacije Srbije, a još nije poznato da li će on voditi našu selekciju na Svetskom prvenstvu i pomenutom Alrosa kupu:\n- U kontaktu smo sa Dejvom i on je definitivno naš prvi izbor, ali sve će zavisiti od učinka njegovog tima, odnosno da li će se plasirati u plej-of AHL lige. Uskoro ćemo imati više informacija. Jedan od kandidata je Dejv Hrski koji je 2009. godine ostvario istorijski uspeh u Novom Sadu sa reprezentacijom Srbije izborivši plasman u A diviziju - zaključio je Milovanović.\nPAO KAO MAŠA I svetski rekorder u brzom klizanju pozitivan na meldonijum\nSvetski rekorder u brzom klizanju Rus Pavel Kuližnikov pao je na doping testu pošto je koristio meldonijum, isti lek zbog kojeg će njegova sunarodnica teniserka Marija Šarapova biti suspendovana.


Đelić: 141 milion evra za mala i srednja preduzeća - Bizlife.rs\nĐelić: 141 milion evra za mala i srednja preduzeća\n17:34 Luksemburg, 07/12/2011\nEvropska komisija i banke odvojile su preko 140 miliona evra za razvoj malih i srednjih preduzeća na Zapadnom Balkanu, rekao je Tanjugu potpredsednik vlade Srbije Božidar Đelić.\n„Ovo je kruna trogodišnjih napora“, izjavio je Đelić, koji je inicijator ideje o formiranju regionalne investicione platforme, u pauzi sastanka Komiteta za investicioni okvir Zapadnog Balkana u sedištu Evropske investicione banke u Luksemburgu.\n„To je šansa da omogućimo ljudima koji imaju energiju da rade, privređuju i ostanu u zemlji“.\nĐelić je objasnio da će u finansiranju platforme u vrednosti od 141 miliona evra učestvovati Evropska komisija, Evropska investiciona banka i Evropska banka za obnovu i razvoj.\nSredstva će, kako je rekao, biti raspoređena u tri fonda – za inovacije, za razvoj i za garancije. Tako će mali i srednji privrednici, koji zbog finansijske krize teško dolaze do kredita, moći da konkurišu za neophodna sredstva.\nHuber Kotonji, koji je na čelu sektora za regionalni poslovni razvoj Evropske investicione banke rekao je Tanjugu da je platforma „ključni, dosad najveći odobreni projekat“.\n„Očekujem da će ohrabriti inovaciju i dovesti investitore“, rekao je on.\nU Komitetu za investicioni okvir Zapadnog Balkana zastupljeni su predstavnici država iz celog regiona, dok na tabli pored naziva Kosova stoji oznaka – „Rezolucija Saveta bezbednosti UN 1244, 1999“.\nEIB daje tri miliona evra za Koridor 10\nEvropska investiciona banka odobrila je danas u Luksemburgu donaciju od tri miliona evra za završetak auto-puta od Niša do bugarske granice, izjavio je za Tanjug Darius Skanapjeko, potpredsednik EIB.\n„Ovo je vrlo važan projekat“, rekao je potpredsednik Skanapjeko pošto je sa Đelićem potpisao ugovor o donaciji u sedištu EIB.\nSkanapjeko je izrazio veliko zadovoljstvo saradnjom sa Srbijom.\nNovac će, kako je rekao Đelić, ići preduzeću Koridori Srbije koje bi uskoro trebalo da preuzme izgradnju i održavanje svih autoputeva u republici.\n„Zahvaljujući ovom dvogodišnjem projektu, Koridori Srbije će moći da angažuju sve ljudske resurse kako bi deonica do Dimitrovgrada bila završena na evropskom nivou“, rekao je Đelić.\nĐelić je istakao kako će „donacija biti dobro upotrebljena“.\nRanije u sredu, u zgradi EIB je izglasano formiranje investicione platforme od 141 miliona evra za razvoj malih i srednjih preduzeća zapadnog Balkana, u čijem finansiranju će, pored EIB, učestvovati i Evropska komisija i Evropska banka za obnovu i razvoj.\n„To pokazuje da EIB, kao ključna finansijska institucija Evrope, i te kako angažuje svoje resurse za dobrobit zapadnog Balkana“, zaključio je Đelić.\nregion evropska komisija donacija


Vlada godišnje izdvaja 100.000 KM za zaštitu prava potrošača | Palelive.com\nPočetna Regija Vlasenica Vlada godišnje izdvaja 100.000 KM za zaštitu prava potrošača\nVlada godišnje izdvaja 100.000 KM za zaštitu prava potrošača\nVLASENICA – Vlada Republike Srpske godišnje izdvaja 100.000 KM za zaštitu potrošača, a Ministarstvo trgovine i turizma je među ključnim nosiocima ovih aktivnosti, rekla je danas u Vlasenici pomoćnik resornog ministra Dušanka Tegeltija.\nTegeltija je precizirala da se ovim novcem finansiraju udruženja za zaštitu potrošača, kojih u Srpskoj ima osam, a među kojima je i Udruženje za zaštitu potrošača „Cam“ iz Šekovića koje je danas u Vlasenici organizovalo radionicu s ciljem informisanja građana i predstavnika lokalnih ustanova o zakonskoj regulativi u toj oblasti i mogućnostima zaštite potrošačkih prava, u slučajevima kada su ona ugrožena.\n„U toku godine ovim udruženjima dajemo po 4.800 KM za materijalne troškove, a ostatak sredstava dijelimo na projekte“, rekla je Tegeltija Srni nakon radionice.\nOna je napomenula da obavezu zaštite potrošača imaju i neka druga ministarstva u Vladi Republike Srpske.\nTegeltija je dodala da svaki građanin koji smatra da su mu ugrožena prava, osim udruženjima, može da se obrati i odsjeku za zaštitu potrošača u Ministarstvu trgovine, te nadležnim opštinskim i republičkim inspekcijama.\nPredsjednik Udruženja za zaštitu potrošača „Cam“ iz Šekovića Đorđe Radanović rekao je Srni da je današnja radionica pokazala da se u praksi potrošačka prava krše u oblasti elektro-snabdijevanja, komunalija i pružanja telekomunikacionih usluga.\n„Namjeravamo da u narednom periodu realizujemo radionice i u seoskim područjima gdje postoje problemi u vezi sa kvalitetom usluga koje pružaju javne ustanove. Brojne su prijave potrošača, ali bojim se da manjkaju pravovremene informacije o tome šta se može učiniti u pogledu zaštite njihovih prava“, rekao je Radanović.\nRadionica je održana u okviru projekta „Informisanje i edukovanje potrošača“ koji je podržalo Ministarstvo trgovine i turizma Republike Srpske.\nPrethodni članakTeže povrijeđen šesnaestogodišnji mladić\nNaredni članakSve škole spremne za početak nastave